thesprotos-panta: Ιανουαρίου 2011\nΟλοκληρώθηκε λίγο μετά τις 16:00 η πορεία που πραγματοποίησαν στην πόλη της Ηγουμενίτσας, ομάδες "αντεξουσιαστών" "αναρχικών" και μέλη "αντιεξουσιαστικών αντιρατσιστικών οργανώσεων", από όλη την Ελλάδα, που ήρθαν στην Ηγουμενίτσα με λεωφορεία, και ήταν γύρω στα 300 άτομα.\nΗ πορεία ξεκίνησε λίγο μετά τις 12:00 μ.μ. παρουσία ισχυρών αστυνομικών δυνάμεων.\nΛίγο πριν τη λήξη της πορείας και την επάναδο της στο χώρο του ΤΕΙ Ηπείρου, επί της οδού Κύπρου, στο ύψος της συμβολής της με την οδό Δαγκλή, σημειώθηκαν μικροεπεισόδια, όταν μεμονωμένοι διαδηλωτές επιτέθηκαν με κοντάρια από σημαίες σε σταθμευμένα αυτοκίνητα.\nΟι αστυνομικές δυνάμεις επενέβησαν με δακρυγόνα κρότου λάμψης και γκλομπ και προέβησαν σε 10 προσαγωγές. Πληροφορίες φέρουν τραυματισμένους 6 από τους διαδηλωτές. Νοσηλεύθηκαν στο Νοσοκομείο Φιλιατών και στο Κέντρο Υγείας Ηγουμενίτσας.\nΑποτέλεσμα των επεισοδίων ήταν να τραυματιστούν εννέα διαδηλωτές, οι περισσότεροι από τους οποίους φέρουν κρανιοεγκεφαλικές κακώσεις, ενώ άλλοι παρουσίασαν σοβαρές αλλεργικές αντιδράσεις στα μάτια από τα χημικά. Όλοι τους είναι ελαφρά τραυματισμένοι και παρέμειναν στο Κέντρο Υγείας Ηγουμενίτσας, εκτός από έναν νεαρό, ο οποίας υπέστη ρήξη μηνίσκου και μεταφέρθηκε στο Νοσοκομείο Φιλιατών.\nΣύμφωνα με δήλωση του αστυνομικού διευθυντή Θεσπρωτίας κ. Β. Μίαρη, αφού διαπιστώθηκε ότι οι προσαχθέντες δεν συμμετείχαν στα επεισόδια, αφέθησαν ελεύθεροι. Στην αρχή, οι προσαχθέντες κρατούνταν, η πορεία διαμαρτυρόμενη για τις συλλήψεις είχε καταλάβει τα ΤΕΙ και αρνούνταν να αποχωρήσει, όπως απαιτούσε η αστυνομία, αφήνοντας εκεί τους συλληφθέντες. Τελικά για να αποφευχθούν άλλες καταστάσεις, η αστυνομία αναγκάστηκε να αφήσει ελεύθερους τους συλληφθέντες.\nΛίγο πριν τις 19:00 το σύνολο των διαδηλωτών αναχώρησε από την Ηγουμενίτσα με λεωφορεία\nΚοντά στην ολοκλήρωση της πορείας και σε μικρή απόσταση από τον χώρο του κοινωνικού ασύλου των ΤΕΙ Ηγουμενίτσας, η αστυνομία, με προφανείς άνωθεν εντολές να τρομοκρατήσει πολίτες και νεολαίους και να αποθαρρύνει τους κοινωνικούς αγώνες, χτύπησε την πορεία με στόχο να τη διαλύσει. Κάτι τέτοιο έχει να συμβεί στην Ηγουμενίτσα από το 1973 (όπως μας έλεγαν κάποιοι παλιοί αγωνιστές). Τα ΜΑΤ έβγαλαν τα γκλομπς κι άρχισαν να βαράνε τον κόσμο στον ψαχνό, ενώ έριξαν και πολλά χημικά, καθώς και χειροβομβίδες κρότου-λάμψης. Η πορεία διαλύθηκε και πολύς κόσμος έτρεξε προς το κοινωνικό άσυλο των ΤΕΙ. Έγιναν 10 προσαγωγές, ενώ αρκετά άτομα (ανάμεσα τους και μαθητές) τραυματίστηκαν από την άγρια επίθεση των προστατών του πολίτη & της δημοκρατίας και διακομίστηκαν στο ΚΥ Ηγουμενίτσας και στο Νοσοκομείο Φιλιατών. Συγκεκριμένα αναφέρθηκαν 3 άτομα με θλαστικά τραύματα και κρανιοεγκεφαλικές κακώσεις, 1 με ρήξη μηνίσκου και 1 με εξάρθρωση ώμου, ενώ αρκετοί είχαν αλλεργίες και τσούξιμο στα μάτια από τα δακρυγόνα. Οι 3 από τους 10 προσαχθέντες αφέθηκαν μετά από κάποια ώρα, ενώ οι υπόλοιποι απειλούνταν να φορτωθούν κατηγορίες για αντίσταση κατά της αρχής και για κάποιες αναφερόμενες φθορές σε ένα αυτοκίνητο (που πιθανά έγιναν από τη χρήση των χειροβομβίδων κρότου-λάμψης). Ο υπόλοιπος κόσμος συγκεντρώθηκε στο εσωτερικό του ΤΕΙ και δήλωσε ότι δεν θα αποχωρήσει, αν δεν αφεθούν ελεύθεροι όλοι οι προσαχθέντες της διαδήλωσης, φωνάζοντας συνθήματα. Τελικά, οι προσαχθέντες αφέθηκαν όλοι ελεύθεροι.\nTοπωνύμια, οικισμωνύμια και μικροτοπωνύμια της Θεσπρωτίας\nΤΟΠΩΝΥΜΙΑ, ΟΙΚΙΣΜΩΝΥΜΙΑ ΚΑΙ ΜΙΚΡΟΤΟΠΩΝΥΜΙΑ ΤΗΣ\nΌπως οι αρχαίες επιγραφές που βρίσκονται κάτω από το χώμα μας δίνουν στοιχεία για την ιστορία ενός τόπου, έτσι και τα τοπωνύμια τα οικισμωνύμια και τα μικροτοπωνύμια, μας δίνουν πληροφορίες για τους μακρινούς ονοματοθέτες που χάθηκαν στα βάθη των αιώνων.\nΗ επίσημη ιστορία θέλει τα πάντα να είναι ελληνικά, η γλώσσα να είναι καθαρή, και να ρέει στις φλέβες μας το ίδιο αίμα τουλάχιστον με του Περικλή και του Πλάτωνα. Αυτή η αρχαιομανία που βοήθησε το νεοελληνικό κράτος να ξεχωρίσει από το βαλκανικό συνονθύλευμα της οθωμανικής αυτοκρατορίας και να αποτελέσει ξεχωριστή οντότητα, το ταλαιπωρεί χρόνια τώρα με υπερβολές και άσκοπη επίδειξη ελληνικότητας!\nΑπό τον τόπο αυτό πέρασαν δεκάδες λαοί (μη ξεχνάμε ότι και οι Έλληνες κάποτε ήρθαν από αλλού) κι άφησαν το στίγμα τους, ενώ ταυτόχρονα μπολιάστηκαν με την ευλογία αυτού του τόπου (Ακόμα κι ο πολύς Φαλμεράυερ, αναγνώρισε ότι μας λούζει ο ίδιος ήλιος των αρχαίων!) Τα ονόματα των τόπων παραμένουν αδιάψευστοι μάρτυρες, όσο κι αν κάποιοι προσπαθούν (με το κεφάλι βαθειά χωμένο στο χώμα) να αντιστρέψουν την πορεία της ιστορίας…Σλάβοι, Αρβανίτες και Τούρκοι ονοματοθέτες, συνεχίζουν ακόμα να μιλάνε στη γλώσσα τους μέσα από βουνά και λαγκάδια, οικισμούς και μεγαλουπόλεις. Το νεοελληνικό κράτος προσπάθησε με το χωροφύλακα τον παπά και το δάσκαλο να σβήσει αυτές τις φωνές αλλά δεν τα κατάφερε. Ακόμα χαμογελαστά παιδάκια και γέροντες μιλάνε αρβανίτικα, βλάχικα ή τούρκικα χωρίς αυτό να σημαίνει ότι είναι…πράκτορες άλλου κράτους ή ότι είναι λιγότερο Έλληνες από εκείνους που μιλάνε μόνο ελληνικά!\nΣτην περιοχή μας που κάποιοι τοποθέτησαν σύνορα, είναι λογικό τα πράγματα να είναι δύσκολα. Ύστερα από αιώνες κοινής διαβίωσης είναι δύσκολο να περάσεις ανάμεσα στους ανθρώπους ένα συρματόπλεγμα. Τέτοιες πρακτικές οδηγούν με μαθηματική ακρίβεια στη ρήξη κι αυτό φάνηκε πολύ καλά στο πρόσφατο παρελθόν.\nΓιατί όταν προσπαθείς να οπλιστείς με όπλα του παρελθόντος σκοτώνεις το μέλλον.\nΗ ιστορική έρευνα δεν έχει καμιά σχέση με τις επιδιώξεις των πατριδοκάπηλων όλων των κρατών. Ο σεβασμός στην ανθρώπινη ζωή και αξιοπρέπεια είναι πιο σημαντικός από το σεβασμό σε αφηρημένες έννοιες…\nΣτις σελίδες που ακολουθούν γίνεται μια πρώτη προσπάθεια να ανιχνευτούν πίσω από τα παλιά ονόματα των θεσπρωτικών χωριών και πόλεων οι πραγματικές αιτίες που τα δημιούργησαν. Η ετυμολόγηση ενός ονόματος είναι δύσκολη και ποτέ κανείς δεν μπορεί να είναι απόλυτα σίγουρος για το αποτέλεσμα κι ακόμα δυσκολότερη είναι η σημασιολογική ερμηνεία του. Ο ερευνητής βρίσκεται σε αμηχανία εκλογής ανάμεσα στο πιθανό, στο αβέβαιο και στο άγνωστο (Ν. Ανδριώτης, Ετυμολογικό λεξικό της Κοινής Νεοελληνικής.)\nΣύμμαχος στην ετυμολογική και σημασιολογική προσπάθεια είναι ο φυσικός χώρος του κάθε χωριού (στην αρχική του θέση κι όχι στην περιοχή πιθανής μετοικεσίας) ο οποίος δίνει τη λύση σε πιθανές αμφιβολίες και περισσότερο ρόλο από την περιπλάνηση στο χώρο των βιβλίων και των παλιών χαρτών, έπαιξε η αληθινή περιπλάνηση σε κάθε γωνιά του θεσπρωτικού χώρου. Έτσι λοιπόν η μελέτη αυτή είναι διαρθρωμένη σε δυο άξονες: Τον ετυμολογικό και τον σημασιολογικό. Η διπλή διάρθρωση είναι αναγκαία για την εξερεύνηση του ομιχλώδους τοπίου.\nΑκόμη γίνεται μια προσπάθεια να αναφερθεί η παλαιότερη σωζόμενη μνεία ενός τοπωνυμίου που είναι πολύτιμη για την ετυμολόγησή του. Φυσικά δεν λήφθηκαν καθόλου υπ’ όψιν οι μεταγενέστερες μετονομασίες οι οποίες έγιναν πρόχειρα χωρίς καμιά προσπάθεια να ταιριάζουν με το χώρο (αντίθετα η προσπάθεια αποσκοπούσε στην απόκρυψη και συγκάλυψη των στοιχείων. Έτσι για παράδειγμα το Γκρικοχώρι έγινε Γκραικοχώρι και μετά Γρεκοχώρι λες και κατοικούνταν από…Γρεκούς.)\nΜετά την παράθεση των οικισμωνύμιων, αλλά και από την γενικότερη μελέτη των τοπωνύμιων στο θεσπρωτικό χώρο, διαπιστώνουμε ότι κυριαρχούν τα Σλαβόθετα, ακολουθούν τα Αλβανόθετα και τέλος τα Ελληνόθετα. (Η ετυμολογική προέλευση των τοπωνυμίων δεν συμβαδίζει με την εθνολογική ταυτότητα των κατοίκων της περιοχής. Για παράδειγμα οι Σλάβοι έχουν αφομοιωθεί αιώνες πριν και θα ήτανε αστείο να υποστηρίξουμε ότι οι κάτοικοι της Πλεσίβιτσας ή του Πόποβου είναι…Σλάβοι.)\nΠαρότι Σλάβικα οικισμωνύμια παρατηρούνται παντού στη Θεσπρωτία (μια θεωρία θέλει ακόμα και το όνομα Βεγενετία –η ονομασία ολόκληρης της περιοχής μετά τη Θεσπρωτία- να προέρχεται από το Σλάβικο φύλλο των Βαϊουνιτών οι οποίοι αναφέρονται στην πολιορκία της Θεσσαλονίκης) φαίνεται ότι οι αρχικοί ονοματοθέτες προτίμησαν τις εύφορες πεδιάδες κι όχι τα ψηλά βουνά, πράγμα που συμφωνεί με τη γενική διαπίστωση ότι οι Σλάβοι ήταν περισσότερο γεωργικός παρά κτηνοτροφικός λαός. Τη δημογραφική έκρηξη των σλάβικων λαών ακολούθησε η κάθοδός τους προς το νότο για εξεύρεση νέων τόπων για εκτατική καλλιέργεια η οποία βασίζονταν κυρίως στην εκχέρσωση μεγάλων εκτάσεων με το κάψιμο των δασών. (Φ. Μαλιγκούδη, Σλάβοι στη μεσαιωνική Ελλάδα, Θεσσαλονίκη 1988, σ. 13 κεξ.) Πάνω σ’ αυτό το πλαίσιο κινήθηκαν αργότερα (13ος αιώνας) και οι Αλβανοί, οι οποίοι κατέκλυσαν τις πλουτοπαραγωγικές περιοχές της περιοχής παρότι οικισμωνύμια αλβανικής προέλευσης δε λείπουν από καθαρά ορεινές περιοχές (π.χ. Κουρεμάδι). Οι λαοί αυτοί βέβαια μετακινούνταν με τα κοπάδια τους από τα χειμαδιά προς τα μεσόγεια και ξανά πίσω. Οι δρόμοι αυτοί που ακόμη και σήμερα ακολουθούν οι ποιμένες, ξεχωρίζουν από τις ονοματοθεσίες που εξυπηρετούσαν τους κτηνοτρόφους της εποχής της ονοματοθεσίας. Έτσι αρκετά από τα τοπωνύμια και οικισμωνύμια της περιοχής της Θεσπρωτίας (και του αντίστοιχου τμήματος του νομού Ιωαννίνων) ονομάστηκαν από την ανάγκη προσανατολισμού των ποιμένων εκείνης της μακρινής εποχής. Έτσι η Κεραμίτσα για παράδειγμα ήταν το μέρος πριν τη γέφυρα (της Μπράνιας) κι ακολουθούσε η Ραβενή το επίπεδο μέρος.\nΑυτό βέβαια δε σημαίνει ότι οι ντόπιοι δεν συμμετείχαν στις ονοματοθεσίες των χωριών τους. Είναι όμως γνωστό ότι οι κάτοικοι μιας περιοχής συχνά δεν χρησιμοποιούν καμιά ονομασία για το βουνό πάνω στο οποίο είναι χτισμένο το χωριό τους, το οποίο άλλωστε ονομάζουν απλώς χωριό. Επίσης δεν χρησιμοποιούν ονομασία για το μοναδικό ποτάμι της περιοχής. Λένε πάμε στο ποτάμι κι όχι πάμε στον Καλαμά ή στο Μαυροπόταμο. Από την αρχαιότητα τα ονόματα στα λιμάνια τα ποτάμια και τα βασικά σημεία των οδικών αρτηριών τα έβγαζαν οι ξένοι (αλλά τακτικοί επισκέπτες) προς την περιοχή (έμποροι, βοσκοί κλπ.) γι αυτό και υπάρχει κοινό τοπωνύμιο για ένα ποτάμι π.χ. ενώ αν το ονόμαζαν οι ντόπιοι θα έπρεπε να είχε αρκετά διαφορετικά ονόματα από τις πηγές του μέχρι τις εκβολές…\nΌπως παρατηρεί ο Κ. Οικονόμου (Οικωνύμια σ. 350-1) τα περισσότερα ονόματα οικισμών ήταν αρχικά μικροτοπωνύμια τα οποία αργότερα με την εξέλιξη των εγκαταστάσεων των πατριαρχικών γεωργικών ή κτηνοτροφικών φύλων εξελίχθηκαν σε οικωνύμια. Ταυτόχρονα προχωρούσε η γλωσσική αφομοίωση των αρχικών σλάβων ονοματοθετών από τους ελληνόφωνους της περιοχής, τα αρχικά όμως μικροτοπωνύμια που εξελίχθηκαν μαζί με την ανάπτυξη των οικισμών σε οικισμωνύμια ήταν πια γλωσσικά απολιθώματα , ιερά, ταμπού, που δεν άλλαξαν από τους ανθρώπους που πια δεν κατανοούσαν την αρχική σημασία των ονομάτων αυτών.\nΈτσι οι ελληνόφωνοι προσαρμόζουν τα αρχικά σλάβικα ονόματα στη γλώσσα τους χωρίς να διαχωρίζουν τις αρχικές λέξεις σε βαθμό που σήμερα να φαντάζουν ακατανόητα. Αντίθετα τα αρβανίτικα ονόματα στις περιοχές που κατοικούσε αρβανίτικο στοιχείο διατηρήθηκαν στον αρχικό τους τύπο μέχρι την εποχή της αλλαγής . Η ύπαρξη ενός ζωντανού γλωσσικού τύπου συνετέλεσε στη σωστή διατήρηση των αντίστοιχων τοπωνυμίων. Σε μέρη όπου κατοικούσαν ελληνόφωνοι, τα αλβανικά τοπωνύμια είχαν την τύχη των παλιότερων σλάβικων (π.χ. το pa bur –χωρίς άντρα- > Μπαμπούρι > Βαβούριον και το gur e made –μεγάλος βράχος-> Κουρεμάδι > Κουρεμάδιον πάνω στην ελληνόφωνη Μουργκάνα.)\nσυμπλήρωση από thesprotos-panta\nΤο άρθρο είναι κατατοπιστικότατο πάνω στα ιστορικά ζητήματα. Πρέπει να ξεκαθαρίσουμε ότι Ελλάδα και Ελληνικός λαός υπάρχει μόνο από το 1821. Όπως κανένας λαός στον κόσμο δεν μπορεί να λέει τη φράση ότι αντλεί την καταγωγή του 20 και 25 αιώνες πριν, έτσι το ίδιο δεν μπορεί να το λέει και ο ελληνικός. Μίξειςν και διασταυρώσεις έχουν όλοι οι λαοί. Οι Γερμανοί π.χ. είναι απόγονοι των Μογγόλων των Ούνων του Αττίλα, γιαυτό και έχουν το 25% από αυτούς μογγόλικα χαρακτηριστικά. Δεν έχουν καμία σχέση με τους αρχαίους Γότθους. Ο πολύς Φαλμεράϊερ ήταν Μογγόλος. Οι Γάλλοι, δεν έχουν καμία σχέση με τους αρχαίους Γαλάτες, από τους οποίους τους έδωσαν το όνομα οι ξύπνιοι έλληνες ιστορικοί που τα έχουν διαστρέψει όλα. Είναι το γερμανικο-μογγόλικο φύλο των Φράγκων. Οι Αλβανοί, εν αντιθέσι με αυτά που διατίνονται οι ηλίθιοι αλβανοί ιστορικοί, δεν προέρχονται από τους αρχαίους Ιλλυρίους, αλλά από την αλβανική φυλη του Καυκάσου. Οι Σκοπιανοί είναι Βούλγαροι. Η μάλλον για την ακρίβεια, μία από τις εφτά σλαβικές φυλές, τις οποίες υποδουλσαν οι ελάχιστοι πολεμιστές Βούλγαροι, που ήταν Μογγόλικης καταγωγής. Τους υποδούλωσαν, αλλά έχασαν την γλώσσα τους όμως, και αφομοιώθηκαν από τους πλειοψηφούντες Σλάβους, γιατί ήταν αισχρή μειοψηφία.\nΟπότε κανενας να μην ανατρέχει στο παρελθόν. Η ιστορία έχει αξία όταν προσπαθεί να αιτιολογήσει το σήμερα. Με αυτήν την έννοια, ιστορία είναι ότι έγινε χθες, την ώρα που πέρασε, το λεπτό και το δευτερόλεπτο που πέρασε.\nΑναρτήθηκε από thesprotos-panta στις 10:40 μ.μ.\nΤις τελευταίες εβδομάδες η Ηγουμενίτσα βρέθηκε στο επίκεντρο της επικαιρότητας, με αιχμή το θέμα των λαθρομεταναστών, καθώς καταγράφηκαν διαδοχικά περιστατικά συμπλοκών, αλλά και επιθέσεις από «αγανακτισμένους» πολίτες. Η κα\nτάσταση, όπως την περιγράφουν οι κάτοικοι της Ηγουμενίτσας και των γύρω περιοχών, είναι άσχημη όχι μόνο για τους μετανάστες που συνεχίζουν να συρρέουν σε μια προσπάθεια να βρουν διέξοδο για την κεντρική και δυτική Ευρώπη, αλλά και για τους μόνιμους κατοίκους που μόλις βραδιάσει φοβούνται να κυκλοφορήσουν και κλείνονται στα σπίτια τους.\nΟι συνθήκες που ζει ένας σημαντικός αριθμός μεταναστών στην Ηγουμενίτσα είναι άθλιες. Χωρίς στέγαση, αναζητώντας την τροφή από τα σκουπίδια, χωρίς ιατροφαρμακευτική περίθαλψη, εκτεθειμένοι στις εκάστοτε καιρικές συνθήκες, χωρίς κανένα θεσμικό πλαίσιο να τους προστατεύει, αναγκαζόμενοι να προχωρούν σε φαινόμενα μικροπαραβατικότητας, για να εξασφαλίσουν την επιβίωση τους.\nΤα τελευταία περιστατικά απέδειξαν ότι η κατάσταση από έκρυθμη που χαρακτηρίζεται σήμερα, εύκολα μπορεί να γίνει ανεξέλεγκτη, καθώς οι μετανάστες έχουν φτάσει στα όρια της αντοχής τους και οι κάτοικοι εξαντλούν τα όρια της ανοχής τους.\nΤη στιγμή, όμως, που την πόλη της Ηγουμενίτσας απειλεί να σκεπάσει ολοκληρωτικά ένα πέπλο φόβου και να κυριαρχήσουν ρατσιστικά σύνδρομα, υπάρχει και η άλλη πλευρά. Αυτή των Επιτροπών Αλληλεγγύης, αλλά και των απλών πολιτών που προστρέχουν σε βοήθεια των μεταναστών κινούμενοι από ανθρωπιστικά κίνητρα, αλλά και γιατί γνωρίζουν ότι ο μόνος τρόπος για να μην οδηγηθούν στην εγκληματικότητα, είναι να τους εξασφαλίζουν τουλάχιστον ένα πιάτο φαγητό.\nΣτην ευρύτερη περιοχή της Ηγουμενίτσας εκτιμάται πως διαμένουν περισσότεροι από 500 μετανάστες ασιατικής και αφρικανικής καταγωγής, ωστόσο ορισμένοι ανεβάζουν τον αριθμό αυτό σε 1000.\nΗ ανέχεια, η φτώχεια και η εξαθλίωση οδηγούν σταδιακά όλους αυτούς τους μετανάστες σε επεισόδια, καθώς η αγωνία όλων είναι πως θα βελτιώσουν τις συνθήκες διαβίωσής τους σε χώρους που αναγκάζονται να διαμένουν διαφορετικές εθνικότητες μεταναστών.\n«Πεινάνε και δεν σκεφτόμαστε πως θα τους εξασφαλίσουμε τροφή, αλλά πως θα τους στείλουμε πίσω. Δεν έχουν που να μείνουν και δεν σκεφτόμαστε τη λύση ενός κέντρου φιλοξενίας, αλλά τη δημιουργία πλωτών φυλακών» σημείωνε χαρακτηριστικά πριν λίγες ημέρες σε ρεπορτάζ του tvxs το μέλος της Επιτροπής Αλληλεγγύης στους μετανάστες Σωτήρης Λιαμπότης.\nΗ πολιτεία δεν σκέφτεται μακροπρόθεσμα, επισημαίνει ο ίδιος. Η Επιτροπή προσπαθεί να σταθεί δίπλα σε αυτούς τους ανθρώπους, αλλά «και να τους δώσουμε εμείς μια μέσα συσσίτιο το μόνο που θα κάνουμε είναι να εξασφαλίσουμε ότι δεν θα πεινάσουν ή δεν θα βγουν στους δρόμους τη μέρα εκείνη. Δεν θα λύσουμε το πρόβλημα», αναφέρει.\n«Όλοι παραδέχονται ότι υπάρχει πρόβλημα, ο πρώην νομάρχης, ο δήμαρχος, ο αντιπεριφερειάρχης. Δεν είδαμε όμως να προτείνει κανένας από αυτούς τη λήψη μακροπρόθεσμων μέτρων για να αντιμετωπιστεί το πρόβλημα.»\nΠρόκειται για ανθρώπους που ήρθαν στην Ελλάδα για να βρουν καλύτερες συνθήκες διαβίωσης και κατέληξαν να ζουν υπό απαράδεκτες συνθήκες. «Και η κυβέρνηση με την αντίληψη που έχει με φράχτες και περιορισμούς ωθεί τα πράγματα στα άκρα. Εμείς, όμως, δεν περιμένουμε να δούμε το φράχτη του Έβρου, έχουμε κι εμείς εδώ το δικό μας. Τα τρία με τέσσερα χιλιόμετρα περίφραξης από την πόλη έως το λιμάνι, με συρματοπλέγματα και κάμερες» σημειώνει ο κ. Λιαμπότης.\nΗ Επιτροπή Αλληλεγγύης στους μετανάστες δραστηριοποιείται το τελευταίο διάστημα όλο και πιο έντονα, προσπαθώντας παράλληλα να αποτελέσει το όργανο έκφρασης της αλληλεγγύης μεμονωμένων πολιτών, μαθητών και συλλογικοτήτων από όλη τη Θεσπρωτία.\nΣτα μέσα Ιανουαρίου πραγματοποιήθηκε η πρώτη για τη νέα χρονιά ανοιχτή συνέλευση της Επιτροπής, κατά τη διάρκεια της οποίας έγινε απολογισμός της δράσης και αξιολογήθηκαν οι αρνητικές εξελίξεις της αντιμεταναστευτικής πολιτικής.\nΟι επόμενες κινήσεις που αποφασίστηκαν είναι οι εξής:\n1) Να διεξαχθει μία ανοιχτή δημόσια συζήτηση για την αντιμετώπιση του φαινομένου τη ξενοφοβίας με την νεολαία της περιοχής, μέσα από επισκέψεις στους χώρους που κινείται.\n2)Να συζητηθούν με τους συμπολίτες οι αιτίες και οι τρόποι επίλυσης του φαινομένου της μετανάστευσης.\n3)Να πραγματοποιηθεί αντιρατσιστικό και πολιτιστικό διήμερο φεστιβάλ, όπου θα πραγματοποιηθούν προβολές ταινιών, έκθεση φωτογραφίας, μουσικές εκδηλώσεις και ανοιχτές συζητήσεις.\n5) Να γίνει από κοινού προσπάθεια ανάδειξης του προβλήματος με τα σωματεία, τους πολιτιστικούς συλλόγους και φορείς που δραστηριοποιούνται στην πόλη.\nΠαράλληλα, η Επιτροπή Αλληλεγγύης στους μετανάστες καλεί την τοπική κοινωνία να προσφέρει ότι μπορεί από το υστέρημα της όπως (ρούχα ανδρικά, παπούτσια, κουβέρτες, τρόφιμα, νάιλον για την προστασία από της άσχημες καιρικές συνθήκες) αφού επικοινωνήσει με την επιτροπή στο mail: metanastesig@ gmail.com και στα τηλέφωνα 6932 367260 -6942472396.\nΕπίσης, υπάρχει μεγάλη ανάγκη για φάρμακα και συγκεκριμένα για τα εξής:\nγ) αντιβιώσεις (μακρολίδες, πενικιλίνες, κεφαλοσπορίνες )\nδ) αντιφλεγμονώδη, παυσίπονα\nε) κορτιζονούχες και μη κρέμες, κρέμες για εντριβή (τύπου voltaren)\nστ) οφθαλμικά κολύρια (tobradex, garamat, tears naturale)\nζ) αντισταμινικά χαπάκια (aerius, xozal, zirtek)\nη) στοματικά διαλύματα για γαργάρες (hexalen, tantum verde), τροχίσκοι (trachisan, tantum verde, strepsils )\nθ) φάρμακα για μυκητισιακές στοματίτιδες, sporanox, tabl. Stabilanol.\nΑναρτήθηκε από thesprotos-panta στις 10:34 μ.μ.\nΠρόσληψη 1 αρχαιολόγου και 1 εργατοτεχνίτη στην Ηγουμενίτσα\nΈναν Αρχαιολόγο ΠΕ και έναν Εργατοτεχνίτη ΥΕ θα προσλάβει για απασχόληση 3 μηνών η ΛΒ' Εφορεία Προϊστορικών και Κλασικών Αρχαιοτήτων Θεσπρωτίας.\nΟι αιτήσεις θα κατατίθενται από 26.01.2011 έως 01.02.2011.\nΠληρ/ρίες: Bασ. Λάμπρου, τηλέφωνο: 26650.29177/8\nΑναρτήθηκε από thesprotos-panta στις 10:33 μ.μ.\nΖητά ενημέρωση για τον ΧΥΤΥ η Δήμαρχος Σουλίου (Παραμυθιάς) Σταυρούλα Μπραίμη\nΖητά ενημέρωση για τον ΧΥΤΥ\nΗ Δήμαρχος Σουλίου Σταυρούλα Μπραίμη, με αφορμή το σχεδιασμό για το εργοστάσιο επεξεργασίας απορριμμάτων και τη χωροθέτηση\nΜε αφορμή την κατασκευή του εργοστασίου επεξεργασίας απορριμμάτων αλλά και της σχετικής μελέτης η οποία διερευνά τα σχετικά σενάρια χωροθέτησης του νέου εργοστασίου με ΧΥΤΥ καθώς και την αξιοποίηση ή μη των υπαρχόντων εγκαταστάσεων, η Δήμαρχος του νέου Δήμου Σουλίου, τάσσεται μεν υπέρ της ολοκληρωμένης αειφορικής και βιώσιμης λύσης στη διαχείριση των στερεών αποβλήτων, εκφράζει όμως την ανησυχία της στο σενάριο που θέλει το ΧΥΤΑ Καρβουναρίου να είναι ο μοναδικός που θα δέχεται τα υπολείμματα του εργοστασίου επεξεργασίας.\n«Βεβαίως, η λειτουργία ενός εργοστασίου επεξεργασίας απορριμμάτων συμβάλει όχι απλά στην μείωση των ποσοτήτων προς τους ΧΥΤΑ αλλά και στην ελαχιστοποίηση των περιβαλλοντικών επιπτώσεων μέσω της διαλογής και της επεξεργασίας του οργανικού κλάσματος των απορριμμάτων και μετατροπής των ΧΥΤΑ σε ΧΥΤΥ», τονίζει η κ. Μραίμη.\nΣχετικά με τη χωροθέτηση του νέου εργοστασίου και του νέου ΧΥΤΥ θα πρέπει, όπως λέει, να γίνει αποκλειστικά και μόνο με βάση τα επιστημονικά κριτήρια, την κεντροβαρικότητα και την οικονομικότητα.\nΣτην μελέτη συγκεκριμένα, εξετάστηκαν σε γενικές γραμμές τα σενάρια χωροθέτησης του εργοστασίου καθώς και αξιοποίησης των υφιστάμενων εγκαταστάσεων σε συνδυασμό με την κατασκευή ή όχι νέου ΧΥΤΥ. Επίσης στην συγκεκριμένη μελέτη κατόπιν εντολής της επιβλέπουσας αρχής δεν εξετάζετε ΚΑΘΟΛΟΥ το σενάριο αξιοποίησης και του ΧΥΤΑ Ελληνικού.\nΔεδομένου ότι η χωρητικότητα στον ΧΥΤΑ Βλαχέρνας είναι περιορισμένη, ότι ο ΧΥΤΑ Κορύτιανης πλησιάζει στο τέλος της ζωής του, χωρίς ουσιαστικά να υπάρχουν βλέψεις επέκτασής του, εκφράζει την ανησυχία της ότι ενδεχομένως ο ΧΥΤΑ Καρβουναρίου να υποδειχθεί σαν ο μοναδικός αποδέκτης των υπολειμμάτων που θα προέρχονται από το εργοστάσιο επεξεργασίας απορριμμάτων.\nΘεωρεί ότι περιβαλλοντικά - διαχειριστικά - λειτουργικά κριτήρια επιβάλλουν για ευνόητους λόγους οι δύο μονάδες (εργοστάσιο επεξεργασίας Α.Σ.Α. και Χ.Υ.Τ. υπολειμμάτων) να κατασκευαστούν μαζί, ώστε να αποτελέσουν αναπόσπαστο μέρος μιας συνολικής, αειφόρου και βιώσιμης Διαχείρισης των Στερεών Αποβλήτων.\nΣε συνέχεια των παραπάνω, θέτει συγκεκριμένους προβληματισμούς και ερωτήματα σχετικά με τον περιβαλλοντικό σχεδιασμό στην Περιφέρεια Ηπείρου:\n1.- Ο ΧΥΤΑ Καρβουναρίου χωροθετήθηκε και κατασκευάστηκε με τον ....γνωστό τρόπο και ακόμα επίσημα καμία αρμόδια αρχή δεν έχει πάρει θέση για πιθανές επιπτώσεις από την λειτουργία του σε μία τοπική κοινότητα με κύρια ενασχόληση την κτηνοτροφία. Θεωρούμε ότι περιβαλλοντικά - διαχειριστικά - λειτουργικά κριτήρια επιβάλλουν για ευνόητους λόγους η χωροθέτηση του εργοστασίου επεξεργασίας Α.Σ.Α. να βρίσκεται σε χώρους Χ.Υ.Τ. Υπολειμμάτων, ώστε οι δύο μονάδες να αποτελέσουν αναπόσπαστο μέρος μιας συνολικής, αειφόρου και βιώσιμης Διαχείρισης των Στερεών Αποβλήτων.\n2.-Ενδεχόμενη αξιοποίηση του σαν τον μοναδικό αποδέκτη των υπολειμμάτων είναι δεδομένο ότι θα αυξήσει την ημερήσια εισερχόμενη ποσότητα στερεών αποβλήτων κατακόρυφα. Ο συγκεκριμένος ΧΥΤΑ έχει σχεδιαστεί να διαχειρίζεται όχι παραπάνω από 120-130 τόνους στερεών αποβλήτων/ημέρα. (Θα θέλαμε και καλύτερη παρουσίαση στην μελέτη της ημερήσιας εκτιμώμενης παραγωγής υπολείμματος από το εργοστάσιο).\nΜπορεί λοιπόν λειτουργικά να εξυπηρετήσει αυξημένη είσοδο υπολειμμάτων; Το ενδεχόμενο αυτό έχει εξετασθεί ΜΟΝΟ από την πλευρά της χωρητικότητας του κυττάρου και όχι των υπολοίπων εγκαταστάσεων.\n3.-Αυξημένες ποσότητες δεν σημαίνουν και αυξημένη περιβαλλοντική όχληση κάθε μορφής;\n4.-Σχετικά με τον Καλλικράτη και τους νέους Δήμους, πως και από ποιόν ΧΥΤΑ θα εξυπηρετηθούν οι Δήμοι που προσχωρούν σε μεγαλύτερους; (Δ. Μαργαριτίου, Δ. Συβότων).\n5.-Πως θα εξυπηρετηθεί η Διαχειριστική Ενότητα που αντιστοιχεί στον ΧΥΤΑ Κορίτιανης δεδομένου ότι η χωρητικότητα του κυττάρου εξαντλείται;\n6.-Έχουν γίνει κάποιες ενέργειες για την επέκταση του και αν όχι, γιατί;\n7.-Αν υπάρχει η σκέψη της εξυπηρέτησης της Ηγουμενίτσας και του Δήμου Φιλιατών από τον ΧΥΤΑ Καρβουναρίου, έχει γίνει σχετική ενημέρωση στον Σύνδεσμο Διαχείρισης 2ης Διαχειριστικής Ενότητας ούτως ώστε να γνωμοδοτήσει αν αυτό είναι εφικτό; Αν εξυπηρετηθούν από το ΧΥΤΑ Καρβουναρίου ποια θα είναι η χωρητικότητα του την χρονική στιγμή που θα ολοκληρωθεί η κατασκευή του εργοστασίου;\n8.-Δοθείσης της οικονομικής συγκυρίας είναι δυνατό να εγκαταλείψουμε ένα έργο σύγχρονο και λειτουργικό (ΧΥΤΑ Ελληνικού) συνολικής δαπάνης ύψους 11.000.000. ΕΥΡΩ;\n9.- Πως διαφυλάσσεται η άρτια λειτουργία όταν οι ΦΟΣΔΑ υπολειτουργούν, δεν εφαρμόζετε πρόγραμμα ανακύκλωσης με διαλογή στην πηγή, υπάρχουν προβλήματα εσόδων και οι υποδομές για την μεταφόρτωση είναι ακόμη σε φάση μελετών;\n10.-Δεν είναι περιβαλλοντικά ορθό να οδηγούνται τα υπολείμματα της Περιφέρειας Ηπείρου με αξιοποίηση όλων των υπαρχόντων εγκαταστάσεων, εξασφαλίζοντας έτσι την επιμήκυνση της ζωής τους και την ελαχιστοποίηση της περιβαλλοντικής τους όχλησης, αφού θα χειρίζονται μικρότερες ποσότητες από αυτές για τις οποίες έχουν κατασκευαστεί και περιβαλλοντικά αδειοδοτηθεί.\nΝαι σε οριστική και βιώσιμη λύση\nΣυνοψίζοντας, τονίζει ότι είναι υπέρ μιας οριστικής, αειφορικής και βιώσιμης λύσης.\n«Σε καμία περίπτωση αυτό δεν σημαίνει αξιοποίηση μόνο του ΧΥΤΑ Καρβουναρίου», συνεχίζει και προσθέτει:\n«Οι αντιρρήσεις μας σε κάτι τέτοιο δεν εξαντλούνται μόνο στην φιλοσοφία του NIMBY(not in my backyard). Πηγάζουν από τις αντικειμενικές δυσκολίες που θα προκύψουν κατά γνώμη μας. Επειδή θέλουμε να συνεισφέρουμε σε μία αειφορική και δίκαιη λύση.\nΚάτι τέτοιο είναι σύμφωνο με το πνεύμα της Ευρωπαϊκής Νομοθεσίας και στα πλαίσια της αειφορικής ανάπτυξης.\nΑνεξάρτητα από όλα τα παραπάνω είναι επιτακτική ανάγκη να εφαρμοστούν προγράμματα ΑΝΑΚΥΚΛΩΣΗΣ με διαλογή στην πηγή, αναφορικά με τα υλικά συσκευασίας και τα οργανικά απορρίμματα.\nΣε κάθε περίπτωση θεωρώντας απαραίτητη για ένα τόσο σοβαρό θέμα, την γνωμοδότηση από το δημοτικό συμβούλιο μετά από ενημέρωση αυτού από τους μελετητές και κάθε αρμόδιο, παρακαλούμε να μας δοθεί η χρονική δυνατότητα να κάνουμε τα δέοντα», καταλήγει.\nΑναρτήθηκε από thesprotos-panta στις 10:30 μ.μ.\nΓιατί η Παραμυθιά έχει τις προϋποθέσεις!\nΤο ΕΚΑΒ στην Παραμυθιά κι όχι στην Τύρια\nΤην ίδρυση Τομέα ΕΚΑΒ στην Τύρια του δήμου Δωδώνης ζητά ο βουλευτής του ΠΑΣΟΚ Μιχάλης Παντούλας με ερώτηση που κατέθεσε στη Βουλή με αποδέκτη τον υπουργό Υγείας Ανδρέα Λοβέρδο. «Η συγκεκριμένη περιοχή, στερείται στοιχειώδους υγειονομικής υποστήριξης. Παρά το γεγονός ότι όλοι αναγνωρίζουν ότι οι ανάγκες των κατοίκων είναι αυξημένες, ουδείς μέχρι τώρα προέβλεψε κάτι σχετικό» τονίζει ενώ προσθέτει ότι ο... πρώην δήμος Σελλών, έδρα του οποίου ήταν η Τύρια, έχει κατασκευάσει σύγχρονες εγκαταστάσεις υποδοχής υπηρεσιών υγείας, οι οποίες παραμένουν κενές. «Το φυσιολογικό θα ήταν το ΕΚΑΒ Ιωαννίνων να προτείνει τη σύσταση και λειτουργία Τομέα ΕΚΑΒ στον οικισμό Τύρια. Αντί αυτού πληροφορίες αναφέρουν ότι παρασκηνιακά προτείνεται η λειτουργία Τομέα ΕΚΑΒ Παραμυθιάς, τη στιγμή που η συγκεκριμένη κωμόπολη διαθέτει κέντρο υγείας και ασθενοφόρο για την εξυπηρέτηση των κατοίκων» αναφέρει. Επισημαίνει ακόμα και ένα παράδοξο γεγονός: Το ΕΚΑΒ Ιωαννίνων δέχεται και διαβιβάζει κεντρικά αιτήσεις υπαλλήλων «για μετάθεση στον ‘υπό σύσταση Τομέα ΕΚΑΒ Παραμυθιάς’, δηλαδή σε ανύπαρκτη υπηρεσία». Ο κ. Παντούλας ρωτά την πολιτική ηγεσία του υπουργείου αν είναι στις προθέσεις της η λειτουργία Τομέα ΕΚΑΒ Τύριας για την κάλυψη των αναγκών της Εγνατίας Οδού και των κατοίκων της περιοχής.\nΑναρτήθηκε από thesprotos-panta στις 10:27 μ.μ.\nΗ ΠΑΛΙΑ ΠΛΑΤΕΙΑ ΔΗΜΑΡΧΕΙΟΥ ΣΤΗΝ ΗΓΟΥΜΕΝΙΤΣΑ\nΖωή, γράψε κάτι για την Πλατεία…\nΛαμβάνοντας υπόψη την προτροπή ενός φίλου, αλλά και γνωρίζοντας ότι, για όλους όσους συχνάζουν στην πλατεία (για καφέ, δουλειά ή βόλτα) η πλατεία αποτελεί βασικό, για να μην πω καθημερινό, θέμα συζήτησης, είπα να αναφέρω αυτά που ακούω.\nΜια κοινή παρατήρηση σε ότι αφορά την πλατεία είναι η εικόνα της.\nΑπλά δεν αρέσει σε κανέναν !!!\nΚαι φυσικά ποτέ κανείς δεν κατάλαβε για ποιό λόγο γκρεμίστηκε εξ΄ αρχής η παλιά αγαπημένη εικόνα της , την οποία και παραθέτω με νοσταλγία και στη θέση της τοποθετήθηκε αυτό το γυμνό τοπίο που βλέπουμε σήμερα.\nΣε τί άραγε εξυπηρετεί η σημερινή ανατριχιαστική όψη της, που ποιό πολύ συνιστά αρένα, παρά πλατεία…?\nΣυγκρίνοντας αυτές τις δύο όψεις του ίδιου πράγματος, αναρωτιέται κανείς τί συνέβη και κατακρεουργήθηκε η πρωθύστερη όαση… Νομίζω ότι για μια ακόμη φορά, τα λόγια είναι περιττά.\nΘέλω να πιστεύω αφενός, πως ο νέος κι ευγενής δήμαρχος αυτής της πόλης θα καταφέρει κάποια στιγμή, εφόσον για κατόρθωμα πρόκειται, να αλλάξει αυτή τη θλιβερή εικόνα, που και ο ίδιος αντικρίζει καθημερινά από το γραφείο του, εφόσον το Δημαρχείο βρίσκεται ακριβώς απέναντί της.\nΑφετέρου, αναγνωρίζω ήδη, την καλή του πρόθεση να λειτουργήσει τα αποχωρητήρια που βρίσκονται εκεί, (όπως έχω πληροφορηθεί), αφού δίπλα τους περνούν Μέσα Μαζικής Μεταφοράς, όπως λεωφορεία, ταξί και όχι μόνο, διότι υπάρχει και η κεντρική αγορά και καλό θα ήταν όλοι αυτοί οι άνθρωποι να εξυπηρετούνται με κάποιο τρόπο.\nΘεωρούμε πάντως όλοι, ότι είναι επιτακτική ανάγκη, αυτό το ανατριχιαστικά ψυχρό τοπίο, να αλλάξει.\nΝα αποκτήσει όχι μόνο χρώμα, αλλά και χλωρίδα.\nΚάγκελα, για να μην τρέχουν τα παιδάκια στο δρόμο, ένα σιντριβάνι με τους γλυκούς ήχους του νερού που τρέχει, παγκάκια για τους κουρασμένους και φυσικά δέντρα, που θα πρασινίζουν το χλωμό τοπίο και θα προσφέρουν μια όαση δροσιάς τους μήνες που ο ήλιος καίει.\nΣτην περίπτωση δε, που τα χρήματα που απαιτούνται δεν υπάρχουν, προτείνω να βγει η Αρχή του Δημαρχείου στους δρόμους και να ζητήσει από όλους τους πολίτες τον οβολό τους. Είμαι σίγουρη ότι όλοι θα δώσουν το κατιτίς τους προκειμένου να απαλλαγούν από το χαλεπό θέαμα…\nΦρονώ, ότι με λίγη διάθεση και σωστό σχεδιασμό, πολλαπλά θα είναι τα οφέλη για όλους.\nΔιότι, όπως έχει πει και ο αρχαίος υμών Αριστοτέλης, οι πολίτες συνιστούν πόλη και οι ευτυχισμένοι πολίτες, συνιστούν ευτυχισμένη πόλη.\nΖ.Μ. – Ράδιο Ηγουμενίτσα\nΑΔΕΛΦΟΤΗΤΑ «ΤΟ ΗΡΩΪΚΟ ΣΟΥΛΙ»\nΑγ. Κωνσταντίνου 4 Ομόνοια, ΑΘΗΝΑ 10431\nΤηλέφωνα: Πρόεδρος:2295062178- 6973737653\nΑθήνα 16 Γενάρη 2011\nΤα μέλη της Αδελφότητας «Το Ηρωϊκό Σούλι» που υπογράφουμε το παρακάτω ψήφισμα, εκφράζουμε προς τη Διοίκηση του ΟΤΕ την έντονη διαμαρτυρία μας για την απαράδεκτη κατάσταση με τις τηλεπικοινωνίες (κυρίως σταθερή αλλά και κινητή) που επικρατεί στα Σουλιωτοχώρια.\nΟι ελάχιστοι εναπομείναντες, υπερήλικες κυρίως, συμπατριώτες μας στα Σουλιωτοχώρια (δηλαδή τα χωριά της πρώην Κοινότητας Σουλίου Αυλότοπος, Κουκουλιοί, Σαμωνίβα, Τσαγκάρι και Φροσύνη), παραμένουν τηλεπικοινωνιακά αποκλεισμένοι. Ενώ πληρώνουν κανονικά στον ΟΤΕ τους λογαριασμούς τηλεφώνου (πάγιο κλπ), διαπιστώνουν ότι το τηλεφωνικό δίκτυο βρίσκεται, τον περισσότερο καιρό, εκτός λειτουργίας. Στην ουσία, δηλαδή, αδυνατούν να επικοινωνήσουν με τους οικείους τους (είτε καλούν οι ίδιοι είτε τους καλεί κάποιος άλλος), λόγω βλάβης του δικτύου του ΟΤΕ.\nΗ κατάσταση αυτή, δείχνει ουσιαστικά την απροθυμία της Πολιτείας και των αρμόδιων φορέων, να εκπληρώσουν τις συμβατικές τους υποχρεώσεις απέναντι στους μόνιμους κατοίκους των Σουλιωτοχωρίων αλλά και τους οικείους τους που θέλουν- αλλά αδυνατούν τις περισσότερες φορές- να επικοινωνήσουν μαζί τους. Όπως λένε με παράπονο και αγανάκτηση οι ίδιοι οι συμπατριώτες μας, αυτό «δεν πάει άλλο», καθώς προβληματικό στα Σουλιωτοχώρια, δεν είναι μόνο το δίκτυο της σταθερής τηλεφωνίας του ΟΤΕ αλλά και της κινητής τηλεφωνίας.\nΚαλούμε κάθε αρμόδιο, από τη διοίκηση του ΟΤΕ και την κυβέρνηση μέχρι τις αιρετές δημοτικές και περιφερειακές αρχές, να μεριμνήσουν για την άμεση επίλυση του συγκεκριμένου προβλήματος. Το πρόβλημα των συχνών βλαβών του δικτύου του ΟΤΕ στα Σουλιωτοχώρια, που το βιώνουν με αγανάκτηση οι κάτοικοι των Σουλιωτοχωρίων, δεν είναι τωρινό. Είναι ένα χρόνιο πρόβλημα αυτό, που το γνωρίζουν πολύ καλά οι παράγοντες του ΟΤΕ στην ευρύτερη περιοχή του Δήμου Σουλίου- προφανώς και της κεντρικής διοίκησης του ΟΤΕ- από τα παράπονα των κατοίκων. Το ίδιο πρόβλημα αναδείξαμε και εμείς με υπομνήματα της Αδελφότητας ή και δημοσιεύματα που έχουμε κάνει στην εφημερίδα μας «Το Ηρωϊκό Σούλι» στο πρόσφατο παρελθόν.\nΗ όποια βάσιμη δικαιολογία, που τυχόν προβάλλει η διοίκηση του ΟΤΕ και γενικότερα ηγεσία του υπουργείου Μεταφορών ή η κυβέρνηση, για τη διαιώνιση αυτής της απαράδεκτης κατάστασης με το τηλεπικοινωνιακό δίκτυο του ΟΤΕ, δεν πρόκειται να λύσει ή να αμβλύνει το πρόβλημα. Αλήθεια, πως θα αντιμετωπίσουν οι αρμόδιοι φορείς της Πολιτείας, τον τηλεπικοινωνιακό αποκλεισμό που βιώνουν οι διαμένοντες στα Σουλιωτοχώρια, αν παραστεί\nανάγκη να καλέσουν τις αρμόδιες υπηρεσίες Πρώτων Βοηθειών (για επείγοντα θέματα υγείας), της Πολιτικής Προστασίας (για έκτακτες καταστροφές στην περιοχή) ή της Αστυνομίας (για εγκληματική δραστηριότητα στην περιοχή) και δεν θα μπορέσουν να ζητήσουν την συνδρομή των αρμόδιων φορέων, λόγω του προβληματικού δικτύου του ΟΤΕ;\nΕπειδή «ο κόμπος έχει φτάσει στο χτένι», απευχόμαστε να συμβεί κάτι τραγικό στην περιοχή- που θα αναγκάσει τους αρμοδίους να ασχοληθούν με το προβληματικό δίκτυο του ΟΤΕ- καλούμε την κυβέρνηση και τη Διοίκηση του ΟΤΕ να μεριμνήσουν άμεσα, ώστε να λυθεί το χρόνιο πρόβλημα των συχνών βλαβών όχι μόνο στη σταθερή τηλεφωνία αλλά και στην κινητή τηλεφωνία. Σε διαφορετική περίπτωση, εμείς θα υποστηρίξουμε προτάσεις των συμπατριωτών μας, που κάνουν λόγο και για άρνηση πληρωμής των λογαριασμών του ΟΤΕ, αφού τον περισσότερο καιρό τα τηλεφωνά τους δεν λειτουργούν.\nΝα κοινοποιηθεί στον υπουργό Μεταφορών- Επικοινωνιών, στον υπουργό Εσωτερικών, στον βουλευτή Ν. Θεσπρωτίας, στη ΓΓ Περιφέρειας Ηπείρου- Δυτικής Μακεδονίας, στον Περιφερειάρχη Ηπείρου, στο Δήμο Σουλίου και στα Μέσα Μαζικής Επικοινωνίας.\nΠρωινό στις λιμνοθάλασσες της Σαγιάδας.\nΕίχαμε καιρό να δούμε τέτοια εικόνα.\nΌλο και πληθαίνουν τα πουλιά που ξεθαρρεύουν\nμόλις περιορίστηκε το ανελέητο κυνήγι.\nΟι κουταλάδες έγιναν μόνιμοι κάτοικοι\nκαι σαρώνουν καθημερινά το βούρκο\nΈλα όμως που οι κυνηγοί δεν το βάζουν κάτω!\nΠροσέφυγαν στη δικαιοσύνη\nκι έβαλαν δικηγόρο για ν' αποδείξουν\nότι έχουν δικαίωμα να κυνηγάνε\nμέσα στην ...προστατευόμενη περιοχή!\nΣτην καρδιά του ΝΑΤΟΥΡΑ !!!!\nΠροστασία της φύσης κι αηδίες!\nΠροστατευόμενο πουλί είναι το σκοτωμένο!\nΚαι να κυνηγάνε νύχτα (όπως κάνουν)\nκαι μέσα στους οικισμούς (όπως κάνουν)\nΘα...προσφύγουν και γι αυτά;\nΘα λειτουργήσει την άνοιξη το εργοστάσιο στους Φιλιάτες\nΣε πολύ καλό κλίμα πραγματοποιήθηκε την Τρίτη 18 Ιανουαρίου, στο Δημαρχείο των Φιλιατών, συνάντηση του νέου Δημάρχου Φιλιατών κ. Μηνά Παππά, με τον γνωστό βιομήχανο κ. Στέλιο Αργυρό, παλαιού προέδρου του Συνδέσμου Ελλήνων Βιομηχάνων.\nΤο θέμα που κυρίως τέθηκε στο τραπέζι, αφορά την επαναλειτουργία του εργοστασίου στην πόλη των Φιλιατών, με άλλο αντικείμενο (πιθανά ανακύκλωσης υλικών) είδηση-ανακούφιση για τους κατοίκους της ακριτικής περιοχής.\nΗ Δημοτική Αρχή Φιλιατών, έχει μπει στις συζητήσεις, προκειμένου να λειτουργήσει απρόσκοπτα το Εργοστάσιο Φιλιατών, που θα δημιουργήσει τουλάχιστον εβδομήντα (70) νέες θέσεις εργασίας.\nΕίναι γνωστό το πρόβλημα που δημιουργήθηκε στο παρελθόν με το κλείσιμο του εργοστασίου, αφού εκατοντάδες εργαζόμενοι έμειναν άνεργοι και η επαναλειτουργία του θα δώσει σίγουρα πολλές λύσεις και μέχρι ενός σημείου θα προσφέρει θέσεις εργασίας, μειώνοντας τα τεράστια ποσοστά ανέργων.\nΤο σημαντικότερο ίσως όλων είναι ότι η επαναλειτουργία του εργοστασίου προσδιορίστηκε χρονικά την Άνοιξη, άρα σε πολύ σύντομο χρονικό διάστημα. Εκτός όμως του θέματος του εργοστασίου, τέθηκαν και ζητήματα για την περαιτέρω ανάπτυξη των περιοχών του νέου Δήμου.\nΜάλιστα μέσα στο επόμενο δίμηνο θα πραγματοποιηθεί με πρωτοβουλία της Δημοτικής Αρχής, παρουσίαση από τον επενδυτή κ. Αργυρό, του Επενδυτικού Σχεδίου, στους φορείς του τόπου.\nΕκφράστηκε τέλος από κοινού η βούληση, ότι παρόμοιες συναντήσεις, θα πρέπει να επαναλαμβάνονται σε τακτικά χρονικά διαστήματα.\nΜετανάστης, λαθρομετανάστης, πρόσφυγας, ανεπιθύμητος.\nΚι εσύ νοικοκύρη, που το βιός σου θέλεις να προστατέψεις, λάθος στόχο διαλέγεις.\nΚατακλύζεται η καταπληκτική κοιλάδα από Αβαρίτσα-Μπολιάνα\nΜε το Υδροηλεκτρικό που επανέρχεται, ενώ είχε απορριφθεί το 2003 από τους φορείς της Θεσπρωτίας αλλά και από την αρμόδια Δ/νση ΠΕ. ΧΩ. Περιφέρειας Ηπείρου\nΦαίνεται ότι η ρήση «ο δολοφόνος γυρνάει στον τόπο του εγκλήματος», ισχύει για την περίπτωση της Θεσπρωτίας. Χωροθετείται αρχικά ο αγωγός του φυσικού αερίου στις παραλίες της Πέρδικας και μετά τις αντιδράσεις της τοπικής κοινωνίας, οι υποτιθέμενες εναλλακτικές μελέτες, «ξαναδείχνουν» Πέρδικα. Απορρίπτονται το 2003 τα «Ασφαλτικά» στη Λωρίδα Σαγιάδας και επανέρχονται το 2010 στην ίδια θέση. Κατασκευάζεται με τη βία ο ΧΥΤΑ Καρβουναρίου, παρά τις αντιδράσεις των κατοίκων και τώρα απειλείται με την μετατροπή του σε σκουπιδότοπο όλης της Ηπείρου. Απορρίπτεται το 2003 από τους φορείς της Θεσπρωτίας αλλά και από την αρμόδια Δ/νση ΠΕ. ΧΩ. Περιφέρειας Ηπείρου το Υδροηλεκτρικό (ΥΗΕ) στην Αβαρίτσα και ξαναέρχεται το 2011, σε «βελτιωμένη» υποτίθεται έκδοση και με αυξημένη μάλιστα την ισχύ του (5,7 MW). Βέβαια τα ίδια ισχύουν και για τα άλλα ποτάμια της Ηπείρου, αφού μετά και την απορριπτική απόφαση του Συμβουλίου της Επικρατείας (ΣτΕ), επανέρχεται η κατασκευή φράγματος στον Άραχθο, δίπλα στο ιστορικό γεφύρι της Πλάκας. Πίσω απ΄ όλα αυτά βρίσκονται ισχυρά, ιδιωτικά, επιθετικά επιχειρηματικά συμφέροντα.\nΔιαβάζοντας την μελέτη της ιδιωτικής εταιρείας (ΤΕΡΝΑ ΕΝΕΡΓΕΙΑΚΗ ΑΕ-ΔΕΗ ΑΝΑΝΕΩΣΙΜΕΣ, σελ. 18) τους λόγους για τους οποίους τελικά απορρίφθηκε η πρότασή τους από την Δ/νση ΠΕ. ΧΩ. Περιφέρειας Ηπείρου, με την 1483/28-08-2003 Απόφασή της, θα διαπιστώσει ότι ισχύουν στο ακέραιο και σήμερα :\nδ) κίνδυνος πλημμυρών και υποβάθμισης των παρακείμενων γεωργικών εκτάσεων εξαιτίας των\nφαινομένων του μαιανδρισμού που θα εμφανιστούν μετά τις προσχώσεις»\nΕναντίον αυτής της Απόφασης, η εταιρεία άσκησε προσφυγή στα Διοικητικά Δικαστήρια, φτάνοντας στο ΣτΕ, αλλά, βλέποντας προφανώς ότι θα έχανε, εν ονόματι δήθεν «της συντομότερης και ουσιαστικότερης διευθέτησης του θέματος» (;;;), την απέσυρε, για να υποβάλλει «νέα επικαιροποιημένη και βελτιωμένη» μελέτη», όπως αναφέρει.\nΟι «βελτιώσεις» που προτείνονται είναι «δεξαμενές για την εξασφάλιση των αθλητικών δραστηριοτήτων Rafting, Canoe Kayak», ένας ιχθυοδιάδρομος (;) για τα ψάρια, «οκτώ διώρυγες για την απαγωγή των φερτών». Βέβαια η ατυχής εμπειρία της ιχθυόσκαλας στο ΥΗΕ στο Φράγμα Ραγίου δείχνει ότι αυτά είναι φύλλα συκής και γίνονται για το «θεαθήναι».\n«Κάνε κι εσύ ένα φράγμα, μπορείς»\nΚάποτε, γράφοντας πριν από χρόνια, ένα σχετικό άρθρο για τα σχεδιαζόμενα υδροηλεκτρικά στην Ήπειρο στο Ενημερωτικό Δελτίο του ΤΕΕ, σημειώναμε : «Εν αρχή ήν η ΔΕΗ. Σε λίγο στο ορεινό ανάγλυφο της «δυσχειμέρου» Ηπείρου θα κυκλοφορούμε με βάρκες, αφού με τόσα υδροηλεκτρικά έργα, θα έχουμε μόνον λίμνες και πλωτά ποτάμια».Τώρα πλέον, μετά την απελευθέρωση της αγοράς ενέργειας, για τις ιδιωτικές εταιρείες ισχύει: «Κάνε κι εσύ ένα φράγμα, μπορείς», οι οποίες, όπου βρούν «νεράκι», σχεδιάζουν και ένα φράγμα. Βέβαια οι ιδιώτες τη δουλειά τους κάνουν.\nΤο ερώτημα τίθεται για το ΥΠΕΧΩΔΕ-τώρα ΥΠΕΚΑ-που εγκρίνει τέτοιες δραστηριότητες, που ταλαιπωρούν την τοπική κοινωνία. (Γι αυτό άλλωστε πολλές από τις αποφάσεις του καταρρίπτονται στο ΣτΕ, το οποίου κάποιοι-γι αυτό το λόγο-θέλουν την κατάργηση ή την υπέρβασή του με διαδικασίες «fast track»).\nΗ έγκριση μάλιστα της Προκαταρκτικής Περιβαλλοντικής Εκτίμησης και Αξιολόγησης (ΠΠΕΑ) από το ΥΠΕΚΑ έγινε, παρά το γεγονός αρχικής απορριπτικής Απόφασης της αρμόδιας Δ/νσης ΠΕ. ΧΩ. Ηπείρου, παρά το γεγονός ότι το τμήμα αυτό της όχθης του ποταμού Καλαμά αποτελεί περιοχή «NATURA», παρά τη σχετική επιστολή διαμαρτυρίας που είχε στείλει (3947/ 17-8-2005) ο τότε Νομάρχης Θεσπρωτίας κ. Η. Λιάκος, παρά την εκ νέου αρνητική και τεκμηριωμένη γνωμοδότηση του Τμήματος Αλιείας Θεσπρωτίας στη νέα ΠΠΕΑ239/17-8-2005 και παρά τη δική μας (Αλεξίου-Φώτσης-Πασιάκος /3-12-2008) επιστολή διαμαρτυρίας, προς το ΥΠΕΧΩΔΕ, για τη νέα ΠΠΕΑ, όπου σημειώναμε τα εξής, που ισχύουν και τώρα:\n«Δεν γίνεται συνολική θεώρηση του ποτάμιου οικοσυστήματος σε όλο το μήκος του και δεν εξετάζεται η αθροιστική επίδραση των υπαρχόντων και σχεδιαζόμενων Υ/Η στον ποταμό. Ήδη πριν από ένα-δυο χρόνια είχε σχεδιαστεί άλλο ΥΗΕ στη θέση «Πέντε Εκκλησιές» του ποταμού Καλαμά, από την «HYDROTEN». Πληροφορηθήκαμε στη συνέχεια τον σχεδιασμό και άλλων δύο Υ/Η στις θέσεις «Μαζαράκι» του Δήμου Άνω Καλαμά και «Γκρίμποβο» του Δήμου Μολοσσών του Ν. Ιωαννίνων επί του ποταμού Καλαμά…\nΣτην υδραυλική θεώρηση των επιφανειακών νερών με αντιλήψεις του 1940 και 1950, που είναι απαράδεκτη. Ο κίνδυνος να γίνει ο Καλαμάς, σειρά συνδεόμενων λεκάνων/ταμιευτήρων, χωρίς ζωή και-επιπλέον-να μην αξιοποιηθούν τελικά οι πιο πρόσφορες θέσεις, είναι προφανής.\nΣτην δημοσιοποίηση Μ. Π. Ε και στην Π.Π.Ε.Α., απουσιάζει η επαρκής περιγραφή των θιγόμενων στοιχείων του περιβάλλοντος (π.χ. ιχθυοπληθυσμοί, φωλιές βίδρας, χλωρίδα όχθεων, κατακλυζόμενες δίοδοι θηλαστικών κ.λ.π.) και απουσιάζει ανάλυση των κρίσιμων επιπτώσεων, όπως η ποσοτική μείωση στην ιχθυοπανίδα και μάλιστα ανά είδος, η θνησιμότητα στους στροβίλους, οποιαδήποτε τεκμηρίωση της αποτελεσματικότητας των ιχθυοδιαδρόμων, οι επιπτώσεις στην ποιότητα των νερών κλπ.\nH N.A. Θεσπρωτίας εκτελεί το έργο «Ύδρευση Ν. Θεσπρωτίας», (έργο που είναι ημιτελές και βρίσκεται σε εξέλιξη-έχει γίνει ήδη η προμήθεια των σωλήνων), για το οποίο έχει εκδοθεί ΕΠΟ από την Υπηρεσία σας, το οποίο προβλέπει την διέλευση αγωγών μεγάλης διατομής από την περιοχή αυτή, με υδροληψία από την θέση «Σπυροπηγάδια» του Δ. Δ. Πέντε Εκκλησιών του Δήμου Παραμυθιάς ανάντι του σχεδιαζόμενου ΥΗΕ. Με το σχεδιαζόμενο Υ.Η.Ε. όλη αυτή η περιοχή κατακλύζεται από την δημιουργούμενη λεκάνη ανάντι του φράγματος του Υ.Η.Ε.\nΜε βάση τα παραπάνω σας καλούμε να εγκαταλείψετε την μέχρι τώρα πρακτική και αντί της αποσπασματικής θεώρησης και της γραφειοκρατικής διεκπεραίωσης, να ανταποκριθείτε στον ρόλο της υπηρεσίας και να εξασφαλίσετε στους πολίτες ΜΠΕ, με ουσιαστικό περιεχόμενο και όχι γενικολογίες, με τίτλους που συνεχώς αλλάζουν, πράγμα που επιβεβαιώνεται απόλυτα στο ανωτέρω έργο.. Θεωρούμε ότι πρόκειται για το ίδιο ουσιαστικά έργο, που επανέρχεται, παρελκυστικά, με μικρές παραλλαγές…».\nΗ κυβέρνηση, που καθυστέρησε υπερβολικά στο ζήτημα των ΑΠΕ και προκειμένου να καλύψει το στόχο του 20% μέχρι το 2020, στήνει βιαστικά, την καινούργια «φούσκα» των ΑΠΕ (ανεμογεννήτριες, ΥΗΕ, φωτοβολταϊκά) με τιμές ενέργειας πολλαπλάσιες των ευρωπαϊκών, πριμοδοτώντας-επιδοτώντας μεγάλα επιχειρηματικά συμφέροντα και απειλώντας μελλοντικά τη χώρα και με «ενεργειακή χρεωκοπία». Στα πλαίσια αυτά σχεδιάζονται πρόχειρα και βιαστικά όλα αυτά τα ΥΗΕ στην Ήπειρο, χωρίς να έχει ολοκληρωθεί η σχετική μελέτη της συνολικής θεώρησης των ποταμών της.\nΜε τις «πλάτες» των Κεντρικών Υπηρεσιών οι εταιρείες αισθάνονται ως «κράτος εν κράτει».\nΈτσι πριν από τα Χριστούγεννα, στην Αβαρίτσα, χωρία καμιά άδεια, άρχισαν να ανοίγουν δρόμους, καταστρέφοντας παρόχθια βλάστηση, για την εκτέλεση ερευνητικών εργασιών (γεωτρήσεων κλπ.), τις οποίες αναγκάστηκαν να διακόψουν και για τις οποίες υπέβαλαν στη συνέχεια αίτηση για αδειοδότηση (!!!), μετά τις επίμονες παρεμβάσεις-καταγγελίες πολίτη της περιοχής, του φίλου καθηγητή Φυσικής Μίλτου Ζώη.\nΟ Καλαμάς δέχεται έντονες πιέσεις από πολλές πλευρές, με κύρια αυτή από τα λύματα του Λεκανοπεδίου Ιωαννίνων. Θεωρούμε ότι οι επιπτώσεις του σχεδιαζόμενου ΥΗΕ για το περιβάλλον της περιοχής, για την τοπική οικονομία θα είναι ανεπανόρθωτες, όπως από την πρώτη στιγμή κάτοικοι και φορείς διέβλεψαν. Η εύφορη, όμορφη και ζεστή αυτή κοιλάδα, 223.000 μ2, κάτω από το φαράγγι του Καλαμά, στο βυζαντινό οικισμό της Οσδίνας και το μνημείο της γέφυρας της Μπολιάνας, με τις καλλιεργούμενες πεδινές εκτάσεις, με τα εκτεταμένους ελαιώνες και τα αιωνόβια δένδρα, με τις ειδυλλιακές εικόνες των ποτάμιων περιηγητών με τα καγιάκ και των παρόχθιων ψαράδων, με την εξαιρετική χλωρίδα και πανίδα, με τις κατοικίες και τις αγροικίες θα δεχτεί ένα θανάσιμο πλήγμα.\nΟι Δήμοι Παραμυθιάς-Φιλιατών, η Περιφερειακή Ενότητα Θεσπρωτίας, οι Τοπικές Κοινότητες, οι Σύλλογοι, οι κινήσεις και οι πολίτες έχουν το λόγο. Ο «βομβαρδισμός» του ΥΠΕΚΑ με ψηφίσματα και διαμαρτυρίες, πριν προχωρήσει στη Β΄ Φάση της Μελέτης (Περιβαλλοντικοί Όροι), δεδομένου ότι τώρα, μετά την κατάργηση του Νομαρχιακού Συμβουλίου, δεν γνωρίζουμε πως θα γίνει και η διαδικασία δημοσιοποίησής της, μπορεί να βάλει φραγμό σε αυτά τα σχέδια της υποβάθμισης του περιβάλλοντος και της ζωής των κατοίκων.\nΚαι επειδή θα υπάρξουν και κάποιοι καλοθελητές που θα γράψουν ότι «δεν θέλουμε την ανάπτυξη», τους ενημερώνουμε ότι, από την δωρεάν παραχώρηση στους ιδιώτες, του προϋπάρχοντος αρδευτικού Φράγματος Ραγίου, που δεν δημιουργεί βέβαια τέτοιου είδους περιβαλλοντικά προβλήματα, προέκυψαν δυο μόνον θέσεις εργασίας και αρκετά κέρδη για το ιδιωτικό κεφάλαιο.\nΓια να παραφράσουμε τον ποιητή : «Θεσπρωτία, ανάπτυξη ανάπηρη πάλι σου τάζουν».\nΠαύλος Αλεξίου, Πολ. Μηχ., Θ.Φώτσης, Χημ. Μηχ., Μιχ. Πασιάκος, Γραμ. ΤΟΕΒ Σαγιάδας\nΥ.Γ. Όπως πληροφορηθήκαμε στο thesprotos-panta.blogspot από διάφορες πηγές. Η συχνή υπερχείλιση φέτος του Καλαμά, η οποία δεν έχει ξανασυμβεί, και δεν είναι κάτι φυσιολογικό, (3-4 φορές φέτος), γίνεται λόγω του ότι ανοίγουν το περιβόητο φράγμα της Λαμψίστας, με τις ακαθαρσίες, που εκβάλει στον Καλαμά, και που βρίσκεται στα Γιάννενα, γιατί φοβούνται μήπως πλημμυρήσει η Λίμνη των Ιωαννίνων. Οπότε προτιμούν να πλημμυρίσει όλη η Θεσπρωτία, εκεί που τη διασχίζει ο Καλαμάς!!!\n"Το όνομά μου είναι Rachel Corrie" στην Πρέβεζα...\nΤετάρτη 19 Γενάρη στις 9:30 μ.μ. - Πέμπτη 20 Γενάρη στις 11:00 μ.μ.\nΚάστρο του Αγίου Ανδρέα - Πρέβεζα\nΣυνολικά, 269 πόλεις και χωριά δέχθηκαν τα μαζικά δολοφονικά χτυπήματα.\nΗ απόφαση της κυβέρνησης να παρέμβει στη Χάγη για τη σφαγή του Διστόμου φέρνει στην επιφάνεια τις θυσίες του ελληνικού λαού στη διάρκεια της Κατοχής.\nΟι πολυαίμακτες θυσίες, που πρόσφερε ο ελληνικός λαός για τη συντριβή του φασισμού στον Β΄ Παγκόσμιο Πόλεμο, έρχονται με ορμή πάλι στην επιφάνεια. Τις φέρνει η απόφαση του για παρέμβαση της κυβέρνησης στο Διεθνές Δικαστήριο της Χάγης σχετικά... με την εκκρεμή διαφορά μεταξύ Γερμανίας και Γερμανίας για τη σφαγή του Διστόμου.\nΧαρακτικό του Τάσσου για το μπλόκο της ΚοκκινιάςΔεκάδες ήταν και οι άμαχοι, που εκτέλεσαν κατά την πορεία τους προς τη βοιωτική κωμόπολη. Oμως δεν τους έφτανε ο θάνατος των άοπλων ανθρώπων. Κτηνώδη ένστικτα τους έκαναν να κατακρεουργήσουν και τα πτώματα. Eσφαξαν ακόμα και τα ζώα. Πυρπόλησαν το χωριό.\nEνας από τους επικεφαλής αξιωματικούς, που θεωρήθηκε υπεύθυνος για τη σφαγή, ήταν ο Χανς Τσάμπελ. Μετά το τέλος του πολέμου συνελήφθη στη Γαλλία. Εκδόθηκε στην Ελλάδα. Στην πορεία ζητήθηκε η μεταφορά του στη Γερμανία για να γίνουν, λέει, εκεί έρευνες. Eμεινε ελεύθερος.\nΤην Πρωτομαγιά του 1944 στήθηκαν στον τοίχο του Σκοπευτηρίου της Καισαριανής οι 200 κομμουνιστές.\nΤον Αύγουστο στήθηκαν τα φοβερά μπλόκα σε Κοκκινιά, Βύρωνα, Δουργούτι (Νέο Κόσμο). Τον Σεπτέμβριο, λίγο πριν, επιτέλους, φύγουν, έκαναν τα ίδια σε Αιγάλεω και Καλογρέζα.\nΤην Πρωτομαγιά του 1944 στην Καισαριανή θα μπορούσε να είχε γλιτώσει την εκτέλεση ο Ναπολέων Σουκατζίδης, γιατί γνώριζε τη γερμανική γλώσσα. Ομως αρνήθηκε την προτροπή των κατακτητών, αφού τον αριθμό των 200 θα συμπλήρωνε άλλος σύντροφός του.\nΣτις 26 Νοεμβρίου 1943, στο Μονοδένδρι Λακωνίας το ίδιο θα μπορούσε να κάνει και ο γιατρός Χρήστος Καρβούνης. Ομως πήρε μόνος του θέση μπροστά στο απόσπασμα μαζί με άλλους 117 πατριώτες.\nΠαρακάλεσε τους δήμιους να μην τα σκοτώσουν.\nΤου απάντησαν ότι το μόνο που γινόταν ήταν να σωθεί ο ίδιος. Εκείνος τους έβρισε και διάλεξε τον δοξασμένο θάνατο. Ανάμεσα στους πεσόντες για την ελευθερία βρίσκονταν ο διευθυντής της Εθνικής Τράπεζας Σπάρτης (Ζερβομπεάκος), δικηγόροι (Φικιώρης, Σαλμάς, Αλεμαγκίδης, Θεοφίλης), καθηγητές (Χίος, Παπαδάκος, Κουτρουμάνος), δημοσιογράφοι (Τριήρης, Γκουζούλης), άνθρωποι του καθημερινού μόχθου, τσοπάνηδες. Παραδόθηκαν στον κατακτητή από μασκοφορεμένους προδότες και από το δωσιλογικό Φρουραρχείο της Σπάρτης. Την ανάμειξη του Φρουραρχείου αποκάλυψε σε συγγενείς ο ίδιος ο διοικητής της Γκεστάπο Τριπόλεως, ταγματάρχης Μπόσελ. Είπε την παραμονή της εκτέλεσης: «Εχετε πολλούς εχθρούς. Οι κατηγορίες και οι αποκαλύψεις, που μας έδωσε το Ελληνικό Φρουραρχείο Σπάρτης είναι σοβαρές. Οι δικοί σας δεν πρόκειται να βγουν. Μην ελπίζετε».\nΤο μπλόκο της Κοκκινιάς στήθηκε στις 17 Αυγούστου 1944. Πριν από τρεις μέρες ο ΕΛΑΣ είχε αποκρούσει προσπάθεια των κατακτητών και των συνεργατών τους να εισβάλουν στην προσφυγούπολη. Από τα ξημερώματα γερμανικά καμιόνια περικύκλωσαν τις περιοχές που περικλείουν την Κοκκινιά. Μαζί τους και τσολιάδες με επικεφαλής τον Πλυτζανόπουλο. Με χωνιά κάλεσαν τους άνδρες ηλικίας 14 - 60 ετών να πάνε στην πλατεία της Οσίας Ξένης για έλεγχο ταυτοτήτων. Οσοι πιάνονταν στα σπίτια τους θα τουφεκίζονταν επιτόπου. Συγκεντρώθηκαν γύρω στις 20.000.\nΟπως στο Δίστομο και τα Καλάβρυτα, έτσι και στο Κομμένο της Αρτας πρόσχημα για την ανθρωποσφαγή ήταν η δράση των ανταρτών του ΕΛΑΣ.\nΗ Κάντανος Χανίων πυρπολήθηκε και ισοπεδώθηκε στις 3 Ιουνίου 1941. Οι ναζί άφησαν πίσω τους τρεις επιγραφές που ανέφεραν ότι η εκθεμελίωση του χωριού έγινε για λόγους εκδίκησης, επειδή αντιστάθηκε στο Γ΄ Ράιχ: «Εδώ υπήρχε η Κάντανος...»...\nΔευτέρα, 17 Ιανουαρίου 2011, 20:59\nΜια διαφορετική εκδοχή για τις συνθήκες κάτω από τις οποίες βούλιαξε το ψαροκάικο που τους μετέφερε στην Ιταλία δίνουν οι διασωθέντες μετανάστες.\nΌπως λένε το πλοιάριο διεμβόλισε μεγάλο (εμπορικό) πλοίο το οποίο μάλιστα, αδιαφόρησε στο σήμα κινδύνου που εξέπεμψαν.\nΕπιτροπή έξι μεταναστών που όρισαν οι ναυαγοί, μίλησε το μεσημέρι στους δημοσιογράφους και ανακοίνωσε πως απαιτούν από την ελληνική κυβέρνηση να στείλει εκπρόσωπο του ΟΗΕ, της Επιτροπής Ανθρωπίνων Δικαιωμάτων αλλά και δημοσιογράφους μεγάλων διεθνών δικτύων ώστε να πάρει δημοσιότητα η καταγγελία τους για το πλοίο που επιχείρησε να τους πνίξει. Μάλιστα, απείλησαν ότι αν το αίτημά τους δεν γίνει δεκτό, τότε θα έχουμε αυτοκτονίες και ομαδική απεργία πείνας.\nΞεκίνησε σήμερα το πρωί η διαδικασία μεταφοράς των μεταναστών από την Κέρκυρα σε άλλες περιοχές της χώρας. (Λένε από την αστυνομία για Αθήνα Κατερίνη και Θεσσαλονίκη σε στρατόπεδα μεταναστών). Η μεταφορά γίνεται με ευθύνη της Αστυνομίας, καθώς οι 230 μετανάστες παραδόθηκαν στην ΕΛΑΣ από το Λιμενικό. Σήμερα αποσαφηνήθηκε η διαδικασία που θα ακολουθηθεί όσον αφορά τους... ανθρώπους αυτούς, με εντολή του Υπουργείου Προστασίας του Πολίτη. Προκειμένου να μην αφεθούν ελεύθεροι εντός του νησιού της Κέρκυρας, θα γίνει η μεταφορά τους σε ομάδες των 30 με οχήματα της ΕΛΑΣ, σε άλλες πόλεις της χώρας (στην Αθήνα αλλά και σε επαρχιακές πόλεις). Στις αστυνομικές διευθύνσεις των πόλεων που θα μεταφερθούν θα περάσουν από τη διαδικασία που προβλέπει η νομοθεσία: θα γίνει φωτογράφηση, δακτυλοσκόπηση, καταγραφή στοιχείων και, αν δεν υπάρχει εκκρεμότητα με ποινική υπόθεση στη Δικαιοσύνη, ο κάθε μετανάστης θα αφεθεί ελεύθερος με γραπτή εντολή για απομάκρυνσή του από την Ελλάδα εντός χρονικού διαστήματος 30 ημερών. Η διαδικασία μεταφοράς των μεταναστών αναμένεται να ολοκληρωθεί ίσως και σήμερα, ενώ για το σκοπό αυτό έχουν φτάσει από τα ξημερώματα κλούβες και οχήματα μεταφοράς της ΕΛΑΣ από άλλες περιοχές της χώρας.\nΤο αληθινο γκαλοπ: Μπροστά η ΝΔ, μειώνει τη διαφορά το ΠΑΣΟΚ\nΚυριακή, 16 Ιανουαρίου 2011, 17:06\nΣταθερό προβάδισμα της ΝΔ αλλά με την «ψαλίδα» να κλίνει ελαφρά προς το ΠΑΣΟΚ καταγράφει η μοναδικη πραγματικη δημοσκόπηση που παρουσιαζουμε σημερα εναντια στις πλαστες δημοσκοπήσεις που εχουν πληρωσει διαφορες φυλλαδες σε πληρωμένους γκαλοπατζηδες για να γανωσουν το μυαλο του κοσμου με ψεματα.\nΑναλυτικά, στην πρόθεση ψήφου, το ΠΑ.ΣΟ.Κ. καταγράφει 15,7%, η Ν.Δ. 20,9%, το Κ.Κ.Ε. 12,8% , ο ΛΑ.Ο.Σ. 2,8%, ο ΣΥΝ 4,5%, η Δημοκρατική Συμμαχία 1,8%, η Δημοκρατική Αριστερά 0,2%, οι Οικολόγοι Πράσινοι 1,0%, άλλα μικρότερα κόμματα 14,% και οι αναποφάσιστοι 8,7% ενώ Άκυρο, Λευκό και Αποχή καταγράφουν 17,6%.\nΟι ερωτηθέντες, σε ποσοστό 15,8%, τάσσονται υπέρ της ολοκλήρωσης της θητείας της κυβέρνησης, ενώ το 81,2% υποστηρίζει ότι θα είναι καλύτερα για τη χώρα να γίνουν πρόωρες εκλογές μέσα στο 2011, οσο το δυνατον πιο συντομα.\nΠαράλληλα, το 10,3% των ερωτηθέντων συμφωνεί με την τοποθέτηση του «φράχτη» στην παραμεθόριο του Έβρου, ενώ οι 9 στους 10 ψηφοφόρους του ΠΑ.ΣΟ.Κ. και της Ν.Δ., δηλαδη 3 στους 10, συμφωνούν με τη θέση να γίνει επιχείρηση-σκούπα στο κέντρο της Αθήνας, γιατι οι υπολοιποι 7 Ελληνες τους διαφόρους του ΠΑΣΟΚ και της ΝΔ δεν τους υπολογίζουν.\nΗ δημοσκόπηση καταγράφει ποσοστό 5% στην απάντηση: «Είναι δυστυχώς επιβεβλημένες και πρέπει να εφαρμοστούν», οι μεταρρυθμίσεις που προωθεί η κυβέρνηση στο Δημόσιο, στις μετατάξεις στις Δ.Ε.Κ.Ο., στις αλλαγές στις εργασιακές σχέσεις και στο άνοιγμα των κλειστών επαγγελμάτων, ενώ το 0,2% συμφωνεί με την απάντηση «Πρέπει να εμποδιστούν με απεργίες και μαζικές διαδηλώσεις».\nΑναρτήθηκε από thesprotos-panta στις 1:03 π.μ.\nΔιόρθωση σε λάθος πληροφορησή μας από την Επιτροπή Αλληλεγγύης!!!\nμε βάση την στην παρακάτω ανακοίνωση και για διευκρινιστικούς λόγους η επιτροπή αλληλεγγύη δηλώνει πως δεν έχει πάρει καμιά απόφαση για πορεία στην ηγουμενιτσα στης 29 -1 -2011.\nKάλεσμα για πανελλαδική αντιφασιστική πορεία στην Ηγουμενίτσα στις 29/1 απευθύνει, σύμφωνα με πληροφορίες, η Επιτροπή Αλληλεγγύης Θεσπρωτίας για τους Μετανάστες\nΑναρτήθηκε από thesprotos-panta στις 11:18 μ.μ.\nΚάλεσμα σε συνέλευση της Επιτροπής Αλληλεγγύης Μεταναστών την Τετάρτη 19/1 στο ΤΕΙ στις 7.30 μ.μ.\nΚάλεσμα σε συνέλευση της Επιτροπής Αλληλεγγύης στους Μετανάστες την τεταρτη 19-01-2011 στο ΤΕΙ στις 7΄30 μ.μ.\nΕνάντια στην ξενοφοβική πολιτική\nΚόντρα στις ρατσιστικές αντιλήψεις\nΟι κυβερνήσεις προσπαθούν συντονισμένα να μας πείσουν ότι οι πρόσφυγες είναι το πρόβλημα ,με τον Σαρκοζί στη Γαλλία να οργανώνει πογκρόμ κατά των Ρομα, με την Ελληνική κυβέρνηση να ετοιμάζεται να χτίσει τείχος ρατσισμού και ντροπής.\nΑναρτήθηκε από thesprotos-panta στις 5:27 π.μ.\nΆρθρο του Π. Παπακωνσταντίνου, που δημοσιεύτηκε στον βρετανικό Guardian, στις 8.1.2011 με τίτλο «Asylum is a Greek Word»\nΣυγκεντρωμένοι σε μικρά κράτη-πόλεις, που περιβάλλονταν από ορεινές και άγονες, κατά κύριο λόγο, εκτάσεις, οι αρχαίοι Έλληνες εξαπλώθηκαν από το Γιβραλτάρ μέχρι τις Ινδίες. Μασσαλία, Νίκαια, Αλεξάνδρεια, Κωνσταντινούπολη, Οδησσός και Σεβαστούπολη είναι μερικές από τις πόλεις που ιδρύθηκαν από Έλληνες και επιβίωσαν της παρακμής του ελληνικού πολιτισμού. Κύριοι των θαλασσών, έχοντας έρθει σε επαφή με τόσο διαφορετικά νομικά συστήματα, θρησκείες, ήθη και έθιμα, οι Έλληνες, όπως και οι Βρετανοί, αναγκάστηκαν να υπερβούν το τοπικό και το ιδιαίτερο προς όφελος του οικουμενικού και της κατανόησης του Άλλου. Το άσυλο είναι ελληνική λέξη.\nΌπως ελληνική λέξη είναι και η ξενοφοβία. Η γνωστή διχοτομία «πας μη Έλλην βάρβαρος» κυριάρχησε στο πνεύμα των προγόνων μας, οι οποίοι την κληροδότησαν στους Ρωμαίους. Ο Κικέρων διακρίνει μεταξύ των homines humani, των μορφωμένων Ρωμαίων και των homines barbari, την απογυμνωμένη, βάναυση ζωή των βαρβάρων. Αρχικά, αυτό το είδος πνευματικού ναρκισσισμού είχε κυρίως αμυντικό χαρακτήρα, καθώς θρεφόταν από τις αλλεπάλληλες εισβολές της κραταιάς Περσικής Αυτοκρατορίας που έφερνε μαζί της τη λεηλασία και την καταστροφή. Πίσω από αυτά υπήρχε ο θρύλος των Θερμοπυλών, το αρχέτυπο του μικρού έθνους που αντιστέκεται έναντι πολύ ισχυρότερων εχθρών.\nΤότε γιατί το κάνουν; Η απάντηση είναι μάλλον απλή: Πρόκειται για το παλιό, κυνικό παιχνίδι της απόσπασης της προσοχής από τα καυτά κοινωνικά προβλήματα, που οδηγούνται σε παροξυσμό από το μνημόνιο και τις πολιτικές που επιβάλλουν ΔΝΤ-Ε.Ε. (περικοπές μισθών και συντάξεων, ιδιωτικοποιήσεις, αυξήσεις του ΦΠΑ κ.α.). Πολιτικές, που δεν είναι μόνο κοινωνικά άδικες, αλλά και καταδικασμένες να χρεοκοπήσουν. Επτά μήνες μετά το περίφημο «πακέτο διάσωσης», το ελληνικό χρέος είναι πολύ μεγαλύτερο από όσο ήταν τότε και τα επιτόκια δανεισμού έχουν εκτοξευθεί στο 13% - επίπεδα Ζιμπάμπουε και όχι ευρωπαϊκής χώρας. Στο μεταξύ, το κοινωνικό κίνημα αντιστέκεται με αυξανόμενη δύναμη και ήδη προκαλεί ρωγμές στην κοινοβουλευτική ομάδα του ΠΑΣΟΚ. Πρόσφατη δημοσκόπηση φιλοκυβερνητικής εφημερίδας δίνει στο ΠΑΣΟΚ μόλις 22%, το μισό της επίδοσής του στις τελευταίες βουλευτικές εκλογές.\nΣ’ αυτό το πλαίσιο, ο Γιώργος Παπανδρέου ελπίζει ότι η κυβέρνησή του θα κερδίσει κάποιους πόντους αν «κλέψει τα ρούχα» της ξενοφοβικής άκρας Δεξιάς. Ο αντιπρόεδρος της κυβέρνησης, Θόδωρος Πάγκαλος, προχώρησε μάλιστα τόσο μακριά ώστε να ανακηρύξει το ακροδεξιό ΛΑΟΣ- το πιο κοντινό, ελληνικό ανάλογο στο Εθνικό Μέτωπο του Ζαν-Μαρί Λεπέν- ως τον μόνο αξιόπιστο συνομιλητή του ΠΑΣΟΚ. Πρόκειται για πολύ ολισθηρό δρόμο, καθώς, όπως λέει η παλιά, κινεζική σοφία, το πιο δύσκολο δεν είναι να καβαλήσει κανείς την τίγρη, αλλά να κατέβει από τη ράχη της με ασφάλεια.\nΑναρτήθηκε από thesprotos-panta στις 5:25 π.μ.\nΠριν από το φράχτη του Έβρου ο φράχτης της Ηγουμενίτσας\nΠριν από το φράχτη του Έβρου ο φράχτης της Ηγουμενίτσας!!!\nΆλλο ένα θλιβερό περιστατικό σημειώθηκε την Πέμπτη το βράδυ στην Ηγουμενίτσα, όταν σε συμπλοκή μεταξύ μεταναστών ένας νεαρός από την Αλγερία τραυματίστηκε στο πρόσωπο και τον αυχένα. Στο tvxs μίλησε το μέλος της Επιτροπής Αλληλεγγύης στους Μετανάστες, Σωτήρης Λιαμπότης, ο οποίος, εκτός από το συγκεκριμένο περιστατικό, αναφέρθηκε στα βαθύτερα αίτιά του, καθώς και στην σκόπιμα στρεβλή παρουσίαση του από τα μέσα ενημέρωσης.\nΣτην περιοχή του λιμανιού, στην οποία διαμένουν μετανάστες, την Πέμπτη το βράδυ μια ομάδα Κούρδων συνεπλάκη με ομάδα Αλγερινών. Κάποια στιγμή ένας από τους Κούρδους έβγαλε μαχαίρι και τραυμάτισε έναν 22χρονο Αλγερινό στο πρόσωπο και τον αυχένα. Στη συμπλοκή αυτή επενέβη ισχυρή αστυνομική δύναμη, με αποτέλεσμα οι συγκεντρωμένοι να κρυφτούν στο δάσος, κοντά στο λιμάνι. Ο τραυματίας διακομίστηκε στο νοσοκομείο, όπου και νοσηλεύεται.\nΗ αστυνομία, πάντως, παραμένει στο σημείο, ενώ στην περιοχή έφτασε και η πρώτη κλούβα ΜΑΤ με δηλωμένο στόχο να βοηθήσουν τους συναδέλφους τους και να προστατεύσουν τους πολίτες. Σημειώνεται ότι στο λιμάνι, καθώς και σε μια άλλη περιοχή πιο κοντά στην πόλη της Ηγουμενίτσας διαμένουν 400 με 450 μετανάστες, αριθμός ο οποίος μεταβάλλεται καθημερινά.\nΤα βαθύτερα αίτια του προβλήματος και οι λύσεις που ποτέ κανείς δεν προτείνει\nΤα αίτια, όμως, είναι βαθύτερα από το να πει κανείς ότι «φταίνε οι μετανάστες», επισημαίνει ο κ. Λιαμπότης. Στην πραγματικότητα, μας εξηγεί, «η κυβέρνηση και οι τοπικοί φορείς έχουν υιοθετήσει μια στάση που τελικά ωθεί την κοινωνία σε ανεξέλεγκτες καταστάσεις», καθώς «η ανέχεια, η φτώχια και η εξαθλίωση όλων αυτών των ανθρώπων οδηγούν με μαθηματική ακρίβεια σε αυτά τα επεισόδια. Είναι πολλές διαφορετικές εθνικές ομάδες μεταναστών σε ένα συγκεκριμένο χώρο, κάτω από πολύ άσχημες συνθήκες. Είναι σχεδόν αναμενόμενο να δημιουργούνται προβλήματα.»\nΟι συνθήκες διαβίωσής των ανθρώπων αυτών είναι τραγικές, αλλά όλοι ενδιαφέρονται με το πως θα «τους κάνουμε να φύγουν από τη χώρα» κι όχι πως θα βελτιωθεί το επίπεδο ζωής τους. «Πεινάνε και δεν σκεφτόμαστε πως θα τους εξασφαλίσουμε τροφή, αλλά πως θα τους στείλουμε πίσω. Δεν έχουν που να μείνουν και δεν σκεφτόμαστε τη λύση ενός κέντρου φιλοξενίας, αλλά τη δημιουργία πλωτών φυλακών» σημειώνει χαρακτηριστικά ο κ. Λιαμπότης.\nΗ πολιτεία δεν σκέφτεται μακροπρόθεσμα, επισημαίνει ο ίδιος. Η Επιτροπή προσπαθεί να σταθεί δίπλα σε αυτούς τους ανθρώπους, αλλά «και να τους δώσουμε εμείς μια μέρα συσσίτιο το μόνο που θα κάνουμε είναι να εξασφαλίσουμε ότι δεν θα πεινάσουν ή δεν θα βγουν στους δρόμους τη μέρα εκείνη. Δεν θα λύσουμε το πρόβλημα», αναφέρει.\nΣτοχευμένα μηνύματα και παρουσίαση των γεγονότων με συγκεκριμένα κίνητρα\nΤο μέλος της Επιτροπής Αλληλεγγύης κάνει λόγο για ένα μεμονωμένο περιστατικό, το οποίο όμως «παρουσιάζεται μεγεθυμένο στην κοινωνία από τα μέσα ενημέρωσης και τους τοπικούς φορείς.»\nΕπιπλέον, τα αίτια του προβλήματος που αναφέρθηκαν παραπάνω δεν αναλύονται ποτέ από τα μέσα ενημέρωσης. «Αυτό που αποτελεί είδηση είναι όταν παρανομούν ή υπάρχουν συμπλοκές, όχι το ότι οι συνθήκες διαβίωσης είναι απαράδεκτες και το ότι κανείς επί της ουσίας δεν κάνει κάτι γι αυτό.»\nΣτην πραγματικότητα υπάρχουν και βαθύτερα κίνητρα πίσω από αυτόν τον τρόπο θέασης και παρουσίασης των γεγονότων, εξηγεί ο κ. Λιαμπότης. Ο λόγος για τη δημιουργία ενός συγκεκριμένου κλίματος τρόμου στην πόλη, για να δικαιολογηθούν συγκεκριμένα μέτρα και πολιτικές, αλλά και να σταλούν συγκεκριμένα μηνύματα στο σύνολο της κοινωνίας. «Όταν εν μέσω της κρίσης και των δυσκολιών βλέπεις ότι υπάρχουν και χειρότερα, ότι κάποιοι ζουν στο δρόμο, ψάχνουν φαγητό στα σκουπίδια, τότε σκέφτεσαι απλά ότι υπάρχουν και χειρότερα και δεν αντιδράς» τονίζει.\n«Φανταστείτε να είχαμε στο ίδιο περιορισμένο χώρο ομάδες μεταναστών ή προσφύγων από Ελλάδα, Αλβανία, Βουλγαρία, Τουρκία και Κύπρο. Αν δημιουργούνταν συμπλοκές, που θα δημιουργούνταν, δεν θα παρουσιάζονταν με τον τρόπο αυτό από τα μέσα ενημέρωσης» αναφέρει.


Εκλογές: Πού θα ψηφίσουν την Κυριακή οι πολιτικοί αρχηγοί\nΣτο 1ο Λύκειο Πετρούπολης θα ασκήσει το εκλογικό της δικαίωμα στις 11:30 το πρωί της Κυριακής η γενική γραμματέας του ΚΚΕ, Αλέκα Παπαρήγα.\nΣτις 11 το πρωί στα 27ο και 30ο Δημοτικά Σχολεία Αθηνών θα ψηφίσει ο πρόεδρος της ΚΟ του ΣΥΡΙΖΑ, Αλέξης Τσίπρας.\nΟ πρόεδρος της Δημοκρατικής Αριστεράς, Φώτης Κουβέλης, θα ψηφίσει στο 2ο Γυμνάσιο και Λύκειο Περιστερίου στις 10 το πρωί.\nΗ επικεφαλής της προεκλογικής εκστρατείας των Οικολόγων Πρασίνων, Ιωάννα Κοντούλη, θα ασκήσει το εκλογικό της δικαίωμα στο 6ο Γυμνάσιο-Λύκειο Ζωγράφου στις 9 το πρωί.\nΗ πρόεδρος της Κοινωνικής Συμφωνίας Λούκα Κατσέλη θα ασκήσει το εκλογικό της δικαίωμα στο 1ο Λύκειο Αγίων Αναργύρων (Σύρου και Παπάγου) στις 10.30 το πρωί.\nΑναρτήθηκε από Liondas στις 10:50 μ.μ.\nΕτικέτες Εκλογές 2012, Πολιτικοί αρχηγοί


ΕΘΝΙΚΑ ΘΕΜΑΤΑ-ΕΛΛΑΔΑ: Εφιάλτης - καρμπόν για Πάρνηθα\nΗ πύρινη απειλή επέστρεψε στην Πάρνηθα. Μια ανάσα από τα Δερβενοχώρια, το σημείο από όπου είχε ξεκινήσει η ανυπολόγιστη καταστροφή του 2007. Και η χθεσινή μέρα θύμισε το καλοκαίρι που ο εθνικός δρυμός παραδόθηκε στις φλόγες, ξύπνησε πύρινες μνήμες και απέδειξε για μια ακόμη φορά ότι ξεχνάμε... Πιο γρήγορα από όσο χρειάζεται μια σπίθα για να κατακάψει ολόκληρες εκτάσεις. Το καλοκαίρι του 2008 η Πάρνηθα -ό,τι έχει απομείνει από αυτή- τη γλίτωσε. Το ίδιο συνέβη και στις 11 του περασμένου Ιουνίου, όταν εκδηλώθηκε πυρκαγιά στο τέλος της λεωφόρου Πάρνηθος, στην Αετόπετρα της Αγ. Παρασκευής. Η τρίτη φορά απέδειξε ότι το πάθημα δεν έγινε μάθημα.\nΗ πυρκαγιά που εκδηλώθηκε στη Μαγούλα, αποκάλυψε σε όλο της το μεγαλείο την εγκατάλειψη και την αδιαφορία, σε μια περιοχή που από μόνη της είναι δυνητικά απειλή.\nΜια βιομηχανική ζώνη με εργοστάσια χρωμάτων, χαλυβουργίες, τσιμεντάδικα, ένα «εκρηκτικό» κράμα εργοστασίων και αποθηκών, δίπλα σε κατοικίες. Και όλα αυτά περιτριγυρισμένα από ξερά ακαθάριστα χόρτα, αυτοσχέδιους διάσπαρτους λόφους από σωρούς σκουπιδιών, λάστιχα αυτοκινήτων, μπάζα και ό,τι άλλο μπορεί κάποιος να βρει σε μια χωματερή. Το καλύτερο προσάναμμα, που μαζί με τον δυνατό αέρα -εντάσεως έως και 8 Μποφόρ- πήρε και σήκωσε τη λέξη «πρόληψη», αφού στην ουσία δεν υπήρξε ποτέ. Γιατί στην πράξη τα μέτρα πυρασφάλειας είναι ανύπαρκτα.\nΗ Πυροσβεστική Υπηρεσία δεν είχε έναν, αλλά πολλούς εχθρούς να αντιμετωπίσει, στη χειρότερη από άποψης πυρκαγιάς -μέχρι στιγμής τουλάχιστον- ημέρας του φετινού καλοκαιριού. Από τις 6 το πρωί έως τις 6.30 το απόγευμα εκδηλώθηκαν 74 πυρκαγιές σε όλη τη χώρα.\nΣτη Μαγούλα, οι ισχυρές δυνάμεις -μόνο 170 πυροσβέστες αποτελούσαν τα πεζοπόρα της ΕΜΑΚ- έδιναν ολονύχτια μάχη με τις φλόγες που βρίσκονταν ουσιαστικά στους πρόποδες της Πάρνηθας. Και προσπαθούσαν, ακόμη και σε απόκρημνα σημεία, να ανακόψουν την πρόσβαση της πυρκαγιάς που κινούνταν απειλητικά προς την κορυφογραμμή.\nΣε αυτό το μέτωπο, που από νωρίς χθες το βράδυ είχε περάσει το κανάλι του Μόρνου, είχε επικεντρωθεί η προσοχή πυροσβεστών και εθελοντών. Κυρίως από τη στιγμή που το σκοτάδι καθήλωσε στο έδαφος τις εναέριες δυνάμεις της Πυροσβεστικής.\nΝωρίς το βράδυ έφτασαν στην Αττική με ελικόπτερο «Σινούκ» 30 πυροσβέστες από Θεσσαλονίκη. Ενώ αναμένονται ενισχύσεις και από άλλες περιοχές της Βόρειας Ελλάδας, αλλά και από τη Στερεά. Η νύχτα ήταν μεγάλη. Η ένταση του ανέμου κόπασε προσωρινά, φούντωσε όμως και πάλι όταν οι δείκτες του ρολογιού έδειξαν μεσάνυχτα.\nΑκόμη μεγαλύτερη ήταν η αγωνία. Καθώς κανείς δεν ήθελε να τον βρει ένα ξημέρωμα που να θυμίζει καλοκαίρι του 2007. Να τον γυρίσει, δηλαδή, δυο χρόνια πίσω...


Οι πιο χαρούμενες χώρες του κόσμου! - ArtandCity.gr\nΟι πιο χαρούμενες χώρες του κόσμου!\nΕπτά από τις δέκα βρίσκονται στη Λατινική Αμερική.\nΕίναι η πλουσιότερη χώρα του κόσμου και θα περίμενε κανείς να έχει και τους πιο ευτυχισμένους κατοίκους.\nΕπίσης, θα περίμενε κανείς ότι μιας και οι Γιαπωνέζοι έχουν το υψηλότερο προσδόκιμο ζωής, θα ήταν και οι πιο αισιόδοξοι.\nΎστερα από δημοσκόπηση που έγινε σε 150.000 ανθρώπους απ’ όλον τον κόσμο, οι επτά από τις 10 πιο χαρούμενες χώρες βρίσκονται στη Λατινική Αμερική.\nΗ Γερμανία και η Γαλλία ισοβάθμισαν με την αφρικανική χώρα Σομαλιλάνδη στην 47η θέση.


Lamore Radio - Σφάζονται-Μαξίμου με ΝΔ-ΚΙΝΑΛ για Παπαντωνίου\nΜε αμείωτη ένταση συνεχίζεται ο πόλεμος ανακοινώσεων μεταξύ του μεγάρου Μαξίμου με την ΝΔ και το Κίνημα Αλλαγής για την προφυλάκιση του Γιάννου Παπαντωνίου.\nΤο πρωθυπουργικό γραφείο επανήλθε κάνοντας σφοδρή κριτική σε ΝΔ και ΚΙΝΑΛ για την στάση τους στο ζήτημα της προφυλάκισης του Γιάννου Παπαντωνίου. Καλεί τα δύο κόμματα να πάρουν θέση για την εξέλιξη και να σταματήσουν να μιλούν για σκευωρία της κυβέρνησης.\nΝΔ: Ρωτήστε τον Κοτσακά για τα εξοπλιστικά σκάνδαλα του ΠΑΣΟΚ\nΑπαντώντας εκ νέου, η Νέα Δημοκρατία κατηγόρησε τον Αλέξη Τσίπρα για «σύγχυση», υπενθυμίζοντας ότι ο Γιάννος Παπαντωνίου δεν υπήρξε ποτέ στέλεχός της.\nΚΙΝΑΛ: Ας απαντήσει ο Τσίπρας για τις καταγγελίες Κοτζιά περί Σόρος\nΤο Κίνημα Αλλαγής απάντησε επίσης εκ νέου στο μέγαρο Μαξίμου, τονίζοντας ότι δεν δέχεται μαθήματα από τον πρωθυπουργό.\n«Από τον κ. Τσίπρα που με την πολιτική του ζημίωσε την Ελλάδα με 200δις ευρώ, που με την πολιτική του έγινε ο καλύτερος χορηγός της δεξιάς και του κ Μητσοτάκη, μαθήματα δεν δεχόμαστε.\nΠεριμένουμε όμως να σπάσει την αφωνία του και να απολογηθεί για τις κατηγορίες του Υπουργού του ότι η Κυβέρνηση χρηματοδοτήθηκε από τον Σόρος» τόνισε η Χ. Τρικούπη.


Απέναντι στην επόμενη αντιλαϊκή κυβέρνηση και δίπλα στο λαό θα βρεθεί μόνο το ΚΚΕ (VIDEO) ~ ksypnarellhna\nΑπέναντι στην επόμενη αντιλαϊκή κυβέρνηση και δίπλα στο λαό θα βρεθεί μόνο το ΚΚΕ (VIDEO)\nΣε μεγάλη συγκέντρωση που διοργάνωσαν το βράδυ της Τετάρτης 26 Ιούνη στην κεντρική πλατεία της Λάρισας οι ΤΟ Λάρισας και Υπαίθρου Λάρισας του ΚΚΕ και της ΚΝΕ μίλησε ο ΓΓ της ΚΕ του Κόμματος Δημήτρης Κουτσούμπας.\nΗ συγκέντρωση ξεκίνησε με χαιρετισμό από τον Γιώργο Λαμπρούλη βουλευτή Λάρισας και εκ νέου υποψήφιου. Μετά την ομιλία στην εξέδρα ανέβηκαν οι υποψήφιοι βουλευτές του ΚΚΕ στο Ν. Λάρισας.\nΣτην ομιλία του Ο Δ. Κουτσούμπας είπε μεταξύ άλλων:\nΣτις λίγες μέρες και ώρες που απομένουν μέχρι και να ανοίξουν οι κάλπες δίνουμε όλες μας τις δυνάμεις για να φτάσει παντού και δω στη Λάρισα, σε ολόκληρη τη Θεσσαλία, το κάλεσμα του ΚΚΕ και να πέσει τη μέρα των εκλογών το ψηφοδέλτιο στην κάλπη κόντρα στους χαμηλούς τόνους που σκόπιμα καλλιεργούνται. Όλοι και όλες πρέπει να γνωρίζουμε ότι μπροστά μας έχουμε μια κρίσιμη εκλογική μάχη. Και σ’ αυτή την κρίσιμη εκλογική μάχη, αυτό που κρίνεται για το λαό είναι ποια δύναμη μπορεί να σταθεί απέναντι στην επόμενη κυβέρνηση η οποία θα είναι από χέρι αντιλαϊκή.\nΠοια δύναμη, λοιπόν, μπορεί να σταθεί στο πλάι του λαού, να παλεύει με συνέπεια, μαχητικότητα για τα δίκαια αιτήματα των εργαζομένων, των αυτοαπασχολούμενων, των αγροτών, της νεολαίας και μέσα στη Βουλή με προτάσεις νόμου και τροπολογίες, αλλά και έξω από αυτήν, μέσα στο κίνημα, στους αγώνες;\nΠοια δύναμη μπορεί να εμπνεύσει, να οργανώσει την πάλη για να μην ξεγράψει ο λαός όλα όσα έχασε, αλλά και να σκεφτεί, να αποφασίσει ότι αξίζει να πάρει τη θέση του στους αγώνες για να μπορέσει να απολαύσει τη ζωή που του αξίζει, κόντρα στην υποταγή και τη μοιρολατρία;\nΑυτή η συνεπής, μαχητική, αταλάντευτη δύναμη ήταν και είναι το Κομμουνιστικό Κόμμα Ελλάδας. Γι' αυτό στις εκλογές της 7ης του Ιούλη αυτό που κρίνεται είναι πόσο πιο δυνατό θα είναι το ΚΚΕ, γιατί αυτή θα είναι η δύναμη του λαού την επόμενη μέρα.\nΤα υπόλοιπα κόμματα ετοιμάζουν μια επόμενη μέρα για το λαό που θα είναι λίγο - πολύ ίδια με την προηγούμενη. Κι αυτό σήμερα που το λέμε μόνο εμείς, μπορούν να το καταλάβουν οι εργάτες, οι άνεργοι, οι αυτοαπασχολούμενοι επαγγελματίες, οι αγρότες.\nΓιατί η δήθεν "μεταμνημονιακή εποχή", η "δίκαιη ανάπτυξη" του ΣΥΡΙΖΑ, αλλά και η "βιώσιμη ανάπτυξη" και η "αυτοδύναμη Ελλάδα" της ΝΔ δεν αφορά τη βελτίωση της ζωής τους, των δικαιωμάτων τους. Αφορά πρώτα απ’ όλα τη βελτίωση, τη διασφάλιση των κερδών των λίγων, μιας χούφτας εκμεταλλευτών.\nΌλοι και όλες νιώθουν ότι τα προβλήματα, η ανασφάλεια παραμένουν και μεγαλώνουν, γιατί παραμένουν όλες οι αιτίες που μας έφτασαν ως εδώ. Και πολλοί περισσότεροι άνθρωποι αντιλαμβάνονται ποια θα είναι η πολιτική που θα εφαρμόσει η επόμενη κυβέρνηση.\nΓιατί στα κυβερνητικά προγράμματα, τόσο της ΝΔ, όσο και του ΣΥΡΙΖΑ, υπάρχουν οι εφαρμοστικοί νόμοι των 3 μνημονίων που θα συνεχίσουν να εφαρμόζονται, τα μνημόνια διαρκείας και οι μηχανισμοί εποπτείας της ΕΕ που ισχύουν για όλα τα κράτη-μέλη της, τα ματωμένα πλεονάσματα μέχρι το 2060, οι απαιτήσεις του κεφαλαίου όπως αυτές του Συνδέσμου Ελλήνων Βιομηχάνων, που βαφτίζονται “αναδιαρθρώσεις”, οι επικίνδυνες δεσμεύσεις της χώρας σε ΝΑΤΟ - ΕΕ.\nΚοινός βέβαια παρονομαστής όλων αυτών είναι η υπεράσπιση της καπιταλιστικής κερδοφορίας και ανταγωνιστικότητας, γιατί αυτό εννοούν όταν μιλάνε για ανάπτυξη και επενδύσεις. Αυτό λένε όταν μιλούν για τον πλούτο της χώρας που τάχα "θα μοιράζεται δίκαια", όπως κοροϊδεύει ο ΣΥΡΙΖΑ, ή "για την πίτα που θα μεγαλώσει", όπως επίσης κοροϊδεύει η ΝΔ. Μόνο που ο πλούτος και η πίτα μεγάλωσε πολλές φορές σε αυτή τη χώρα, αλλά για το λαό τελικά προορίζονταν μόνο τα ψίχουλα.\nΓι' αυτό λένε στον εργάτη, στον άνεργο, στον φτωχό αγρότη και αυτοαπασχολούμενο, στο νέο παιδί: Μη ζητάς πολλά, παραιτήσου από τη διεκδίκηση όσων έχασες, ώστε "να στηρίξουμε την ανάκαμψη των κερδών και των επενδύσεων"!\nΜόνο που για να προστατευτεί η καπιταλιστική ανάπτυξη, γιατί γι’ αυτή μιλάμε, απαιτείται μεγαλύτερη ελαστικοποίηση της εργασίας, αυτό που ήδη ζουν χιλιάδες νέα παιδιά που δουλεύουν δυο ώρες τη μια μέρα, τρεις την επόμενη και την τρίτη περιμένουν πάνω από το τηλέφωνο μπας και τους φωνάξουν για μεροκάματο. Δουλειά μέχρι τα βαθιά γεράματα, έχουν φροντίσει όλες οι κυβερνήσεις που πήγαν τα όρια συνταξιοδότησης στα 67, αλλά και η ΕΕ με την περιβόητη "ενεργό γήρανση" και οι συνταξιούχοι επιστρέφουν πάλι στη δουλειά, γιατί η σύνταξη δεν φτάνει.\nΗ "ανάπτυξή" τους απαιτεί περαιτέρω εμπορευματοποίηση της Υγείας. Είδαμε πού έχει φτάσει η κατάσταση με τα ιδιωτικά διαγνωστικά κέντρα, αλλά και της Παιδείας, της Πρόνοιας. ΝΔ και ΣΥΡΙΖΑ θα προχωρήσουν με τη μορφή χιονοστιβάδας τις κατασχέσεις και τους πλειστηριασμούς λαϊκών κατοικιών. Τη ίδια ώρα βέβαια ετοιμάζουν και νέα προνόμια στο κεφάλαιο, όπως οι φοροαπαλλαγές, τα δωράκια που πρόλαβε να νομοθετήσει η κυβέρνηση του ΣΥΡΙΖΑ με τη στήριξη της ΝΔ και των άλλων κομμάτων.\nΜάλιστα, στα προεκλογικά προγράμματα του ΣΥΡΙΖΑ και της ΝΔ μπορεί να δει κανείς όλα όσα ήδη προβάλλονται για τη στήριξη του μεγάλου κεφαλαίου. Αυτά εξάλλου απαιτεί και ο ΣΕΒ, και η Κομισιόν.\nΚαι βέβαια μαζί με όλα αυτά απαιτείται να επιβληθεί σιωπή νεκροταφείου στους χώρους δουλειάς, για να ξεζουμίζουν καλύτερα τους εργαζόμενους.\nΠαρακολουθούμε όλες αυτές τις μέρες την απεγνωσμένη προσπάθεια της ηγεσίας του ΣΥΡΙΖΑ "να γυρίσει όπως λέει το παιχνίδι", να μην εισπράξει και σ’ αυτές τις εκλογές την αποδοκιμασία όλου αυτού του κόσμου που πίστεψε στην πρώτη φορά αριστερά και απογοητεύτηκε. Παλιά μου τέχνη κόσκινο θα μπορούσε να πει κανείς για τον ΣΥΡΙΖΑ, ο οποίος αφού ανέβηκε όλα τα σκαλοπάτια του οπορτουνισμού, του τυχοδιωκτισμού, επιδιώκει να εγκατασταθεί στην πλατφόρμα της αμαρτωλής παλιάς και νέας σοσιαλδημοκρατίας του ΠΑΣΟΚ, που τόση ζημιά προξένησε σε όλη την Ευρώπη και στη χώρα μας, ιδιαίτερα τα τελευταία τουλάχιστον 20 χρόνια. Στα χνάρια του αντικομμουνισμού και του αυριανισμού κρούει ξανά τον "μπαμπούλα της Δεξιάς" και άλλα τέτοια, για να εγκλωβίσει ξανά αριστερούς προοδευτικούς ανθρώπους.\nΟ ΣΥΡΙΖΑ, όμως, αλήθεια, τι ακριβώς είναι; Αριστερά; Κεντροαριστερά; Δεξιά καραμπινάτη με Παπακώστα, Κουίκ, Κουντουρά και δεν συμμαζεύεται;\nΤο τι ακριβώς είναι, λοιπόν, η κυβέρνηση του ΣΥΡΙΖΑ, μας το λένε τα έργα και οι ημέρες της, που έφερε ένα τρίτο μνημόνιο και εφάρμοσε τέσσερα, που έχει δεσμεύσει ένα λαό να ματώνει για τα πρωτογενή πλεονάσματα μέχρι το 2060, που νεκρανάστησε τον αντεργατικό νόμο της ΝΔ για τον κατώτατο μισθό, που ψήφισε νόμο για να βάλει εμπόδια στο δικαίωμα της απεργίας, αυτόν που ο Γεωργιάδης της ΝΔ ερχότανε και δεν κρατιότανε για να τον ψηφίσει, που ξέπλυνε τους Αμερικανούς και το ΝΑΤΟ, γέμισε τη χώρα με βάσεις και ΝΑΤΟικές υποδομές, δίνοντας τη δυνατότητα στα στελέχη της ΝΔ να λένε πως χαιρόμαστε γιατί η κυβέρνηση του ΣΥΡΙΖΑ είναι η πιο αμερικανική κυβέρνηση που έχει γνωρίσει αυτός ο τόπος.\nΚαι μιας και αναφέρθηκα στους Αμερικανούς και το ΝΑΤΟ, θέλω για μια ακόμα φορά να πω πως η αντιμετώπιση της τούρκικης προκλητικότητας και επιθετικότητας στο Αιγαίο, στην Κύπρο, στην Αν. Μεσόγειο δεν γίνεται με συμμετοχή της Ελλάδας στους πολεμικούς σχεδιασμούς του ΝΑΤΟ, των Αμερικανών, ούτε με τη μοιρασιά της ενεργειακής πίτας μέσα σ’ αυτούς τους οξυμένους ανταγωνισμούς, τις αντιθέσεις μεγάλων ισχυρών καπιταλιστικών δυνάμεων, όπως είναι οι ΗΠΑ, η ΕΕ, η Ρωσία και οι άλλες δυνάμεις που συγκρούονται σε αυτή την περιοχή.\nΚαι σε αυτά τα κρίσιμα ζητήματα ταυτίζονται ο ΣΥΡΙΖΑ με τη ΝΔ γιατί υπερασπίζονται τα συμφέροντα της ίδιας άρχουσας τάξης που υπηρετούν, η οποία διεκδικεί κι αυτή ρόλο και μερίδιο απ’ αυτήν τη μοιρασιά.\nΔεν χωρά αμφιβολία ότι μια κυβέρνηση της ΝΔ θα είναι μια “δεξιά”, πιο συγκεκριμένα μια αστική νεοφιλελεύθερη κυβέρνηση.\nΠοιος έδωσε τη δυνατότητα στα στελέχη τους, που δεν είχαν μούτρα να εμφανιστούν στις λαϊκές γειτονιές πριν λίγα χρόνια, τώρα να αλωνίζουν και να πλασάρουν ως δήθεν φιλολαϊκό το προεκλογικό της πρόγραμμα που είναι κομμένο και ραμμένο στα μέτρα του κεφαλαίου;\nΟ ΣΥΡΙΖΑ και η κυβέρνησή του είναι αυτός που έχει στρώσει τα κόκκινα χαλιά με την αντιλαϊκή πολιτική του στη ΝΔ. Και δεν είναι υπερβολή να πούμε πως η ΝΔ πρέπει να πει κι "ευχαριστώ" στον ΣΥΡΙΖΑ, γιατί όχι μόνο ξέπλυνε την πολιτική των κυβερνήσεών της, αλλά έτρεξε να υλοποιήσει όλη τη βρώμικη δουλειά που εκείνη δεν πρόλαβε.\nΔείτε για παράδειγμα τι λέει ο ΣΕΒ, ο οποίος ευχαριστεί την κυβέρνηση του ΣΥΡΙΖΑ επειδή αυτός υλοποίησε το 62% των απαιτήσεών του. "Ευχαριστώ" πρέπει να του πει και η ΝΔ που έχει αφήσει μόνο ένα 38% να υλοποιήσει από τις απαιτήσεις των μεγαλοβιομηχάνων.\nΚι ας αφήσει αυτά που ξέρει ο Τσίπρας και τα στελέχη του, που έχουν το θράσος να κουνάνε το δάχτυλο στο ΚΚΕ ότι δήθεν το ΚΚΕ ταυτίζει τον Τσίπρα με τον Μητσοτάκη και τον Σαμαρά. Προφανώς ο Τσίπρας, τα λέει αυτά, επειδή εξακολουθεί να βρίσκεται σε πλήρη αμηχανία και σύγχυση. Γιατί μόνος του ταυτίστηκε με τις δεξιές αντιλαϊκές πολιτικές όταν εφάρμοζε και το 3ο μνημόνιο που μαζί με τη ΝΔ και το ΠΑΣΟΚ ψήφισαν, δίνοντας το δικαίωμα στη ΝΔ, αλλά και στο ΠΑΣΟΚ, να εμφανίζονται δικαιωμένοι, ενώ δεν είναι, απογοητεύοντας προοδευτικό, αριστερό κόσμο.\nΚι όλα αυτά που κάθε τρεις και λίγο αναμασά, ότι η κυβέρνησή του ακολούθησε πολιτική κοινωνικής δικαιοσύνης, έχουν προ πολλού καταρρεύσει όταν καταργούσε ακόμη κι αυτό το επίδομα-βοήθημα του ΕΚΑΣ, ενώ από την άλλη έδινε απλόχερα δωράκια στο μεγάλο κεφάλαιο.\nΌσο για το σύνθημα "τι Πλαστήρας, τι Παπάγος", που ανέσυρε από το αραχνιασμένο μπαούλο της σοσιαλδημοκρατίας, του λέμε ότι είναι και ανιστόρητος.\nΤην ιστορία κάποια στιγμή θα πρέπει να σταματήσει να την διαβάζει από την ανάποδη, αφού φαίνεται να μη γνωρίζει ότι το σύνθημα αυτό, όπως και το "τι μπρόκολα, τι λάχανα" είναι ιστορικά δικαιωμένα.\nΑλήθεια, δεν ξέρει ότι η κυβέρνηση Πλαστήρα ήταν αυτή που ανάμεσα σε άλλα εκτέλεσε τον Νίκο Μπελογιάννη και τους συντρόφους του κατ’ εντολή των Αμερικανών με τους οποίους ο κ. Τσίπρας μοιράζεται σήμερα "κοινές αξίες";\nΕκτός κι αν αυτό ακριβώς εννοεί όταν λέει ότι το σύνθημα αυτό ήταν λάθος!\nΑς αφήσουν, λοιπόν, αυτά που ξέρουν. Γιατί όσο και αν η ηγεσία του ΣΥΡΙΖΑ υπερτονίζει ορισμένες επιμέρους υπαρκτές διαφορές του με τη ΝΔ, είναι μόνο για να κρύψει πως ο ΣΥΡΙΖΑ και η ΝΔ είναι οι δύο πόλοι του αστικού πολιτικού συστήματος, είναι οι δύο όψεις του ίδιου νομίσματος, όπου το νόμισμα είναι το εκμεταλλευτικό σύστημα, αυτό δηλαδή που υπηρετούν και ο ΣΥΡΙΖΑ και η ΝΔ.\nΚι όπως ξέρουμε όλοι, οι δύο όψεις ενός νομίσματος δεν είναι και δεν μπορούν να είναι απόλυτα ίδιες στη μορφή. Γιατί, αλλιώς, δεν μπορεί ούτε το παιχνίδι της δικομματικής εναλλαγής να παίζεται, ούτε φυσικά να μεταγγίζονται οι λαϊκές ψήφοι από το ένα κόμμα στο άλλο για να εγκλωβίζεται η λαϊκή δυσαρέσκεια για να μη φτάσει στην αμφισβήτηση και τελικά στην απόφαση για την ανατροπή του.\nΑντί όμως ο λαός να παίζει τη ζωή του κορόνα - γράμματα, στις εκλογές μπορεί να κάνει μια σίγουρη επιλογή για τη ζωή του: Να ψηφίσει το ΚΚΕ.\nΤο ΚΚΕ θα είναι, όπως και ήταν, απέναντι σε κάθε αντιλαϊκή κυβέρνηση. Το ΚΚΕ θα φέρει στη Βουλή τις διεκδικήσεις των εργαζομένων, των ανέργων, των φτωχών αγροτών και αυτοαπασχολουμένων, της νεολαίας.\nΤην τελευταία τετραετία κατέθεσε δεκάδες τροπολογίες και προτάσεις νόμου, τις οποίες απέρριπταν χέρι-χέρι ΣΥΡΙΖΑ - ΝΔ και ΚΙΝΑΛ την ώρα που ψήφιζαν το ένα μετά το άλλο τα δωράκια στους καπιταλιστές.\nΘέλω να θυμίσω ότι στο διάστημα διακυβέρνησης ΣΥΡΙΖΑ - ΑΝΕΛ η Κοινοβουλευτική Ομάδα του ΚΚΕ κατέθεσε συνολικά έξι προτάσεις νόμου και δεκάδες τροπολογίες για την πραγματική ανακούφιση των εργαζομένων, των ανέργων, των αυτοαπασχολουμένων, των αγροτών, των νέων, των γυναικών, των συνταξιούχων, για την αναπλήρωση των απωλειών που είχαν αυτά τα χρόνια, για την επίλυση κρίσιμων λαϊκών προβλημάτων.\nΑπό την άλλη, οι προτάσεις νόμου της κυβέρνησης και των άλλων κομμάτων είχαν στο επίκεντρό τους είτε την υλοποίηση αντεργατικών μέτρων και μέτρων στήριξης του κεφαλαίου, είτε το ξεγέλασμα του λαού μέσα από τη γνωστή τακτική "σου αφαιρώ 10 και σου επιστρέφω 1".\nΝα, λοιπόν, γιατί ο λαός μας πρέπει να δώσει δύναμη στο ΚΚΕ για να βαδίσει πιο αποφασιστικά στο δρόμο της διεκδίκησης, μέσα και έξω από τη Βουλή. Έτσι ώστε απέναντι στη νέα επόμενη κυβέρνηση να υπάρχει μια πραγματική δύναμη πίεσης, αντίστασης, οργάνωσης του αγώνα.\nΘα διεκδικήσουμε πραγματική ανακούφιση των εργαζομένων, επίλυση κρίσιμων λαϊκών προβλημάτων, για αυξήσεις στους μισθούς, στις συντάξεις, επαναφορά των Συλλογικών Συμβάσεων Εργασίας, αύξηση του κατώτατου μισθού στα 751 ευρώ, για σταθερή δουλειά με δικαιώματα, κατάργηση των ελαστικών εργασιακών σχέσεων, για προσλήψεις μόνιμου προσωπικού στις δομές της δημόσιας Υγείας, της Παιδείας, στους Οργανισμούς Τοπικής Διοίκησης, γενικά στις κοινωνικές υπηρεσίες και οργανισμούς, για την κατάργηση όλων των νόμων που απελευθερώνουν τις απολύσεις, καταργούν την κυριακάτικη αργία, απελευθερώνουν το ωράριο, για δημόσια καθολική υποχρεωτική Κοινωνική Ασφάλιση, κανένας εργαζόμενος ανασφάλιστος, επαναφορά της 13ης και 14ης σύνταξης. Συνταξιοδότηση στα 60 για τους άνδρες, στα 55 για τις γυναίκες, για την κατάργηση του ΕΝΦΙΑ. Για πάγωμα των χρεών για όλο το διάστημα της ανεργίας. Απαγόρευση πλειστηριασμού κύριας κατοικίας για χρέη έως 200.000 ευρώ, για επανένταξη των αυτοαπασχολούμενων επαγγελματιών, βιοτεχνών, εμπόρων στο αφορολόγητο όριο, όπως ισχύει για μισθωτούς και αγρότες, κατάργηση των χαρατσιών, όπως το τέλος επιτηδεύματος. Διαγραφή τόκων και προστίμων, καθώς και του 30% των υπολοίπων χρεών τους σε εφορία - τράπεζες - δήμους.\nΚαι μιας και απόψε βρισκόμαστε εδώ στη Λάρισα, στο θεσσαλικό κάμπο, εδώ που χτυπά η καρδιά της φτωχής και μεσαίας αγροτιάς, θέλουμε να πούμε ότι το ΚΚΕ με όλες τις δυνάμεις θα συνεχίσει να προβάλλει και να υπερασπίζεται τα δίκαια αιτήματα των αγροτών που παλεύουν για την επιβίωσή τους.\nΓιατί το ΚΚΕ παλεύει στο πλάι των αγροτών για κατώτερες εγγυημένες τιμές για τα αγροτοκτηνοτροφικά προϊόντα που να καλύπτουν το κόστος παραγωγής και να αφήνουν εισόδημα για επιβίωση και συνέχιση της αγροτικής δραστηριότητας. Να μπει φρένο στην ασυδοσία των βιομηχάνων και των μεγαλεμπόρων, για αφορολόγητο πετρέλαιο όπως στους εφοπλιστές. Άμεση μείωση της τιμής του αγροτικού ρεύματος κατά 50% στους μικρομεσαίους αγροτοκτηνοτρόφους. Κατάργηση του ΦΠΑ στα αγροτικά μέσα και εφόδια, ζωοτροφές, τρόφιμα, είδη λαϊκής κατανάλωσης και υπηρεσίες, για την κάλυψη του χαμένου εισοδήματος των παραγωγών από την αδικαιολόγητη μείωση των τιμών σε μια σειρά προϊόντων και την απώλεια παραγωγής που δεν έγινε με δική τους ευθύνη και δεν αποζημιώνεται (βαμβάκι, γάλα, όσπρια, ροδάκινα κ.ά.), για φορολογία στο πραγματικό εισόδημα, κατάργηση των τεκμηρίων. Αφορολόγητο ατομικό εισόδημα 12.000 ευρώ προσαυξανόμενο κατά 3.000 ευρώ για κάθε παιδί. Προοδευτική φορολόγηση στο επιπλέον εισόδημα για τους μεγαλοαγρότες και τους επιχειρηματίες στο 45%. Κατάργηση των λογιστικών βιβλίων στους φτωχούς αγρότες με τζίρο μέχρι 40.000 ευρώ. Να μην επιβαρυνθεί με το Τέλος Επιτηδεύματος κανένας αγρότης και κτηνοτρόφος, για να είναι ο ΕΛΓΑ ο κρατικός φορέας που θα καλύπτει και θα αποζημιώνει στο 100% της ζημιάς απ' όλες τις αιτίες καταστροφής σε φυτική, ζωική παραγωγή και πάγιο κεφάλαιο, χωρίς καθυστερήσεις, για την κατάργηση του ασφαλιστικού νόμου. Μείωση των ορίων συνταξιοδότησης στα 60 για τους αγρότες και στα 55 για τις αγρότισσες. Αποκλειστικά δημόσια δωρεάν Υγεία - Πρόνοια. Να σφραγιστούν όλα τα βιβλιάρια υγείας του ΟΓΑ χωρίς όρους και προϋποθέσεις, για την κατάργηση όλων των περιορισμών της αγροτικής και κτηνοτροφικής παραγωγής που επιβάλλει η ΚΑΠ της ΕΕ, να μην ισχύσουν οι περικοπές στις επιδοτήσεις - ενισχύσεις, σύνδεση των ενισχύσεων με την παραγωγή, το ζωικό κεφάλαιο.\nΚαμιά επιβάρυνση για αγρότες και κτηνοτρόφους από την ανάρτηση των δασικών χαρτών. Να λυθούν τα ζητήματα με ευθύνη των κρατικών υπηρεσιών. Για να μη γίνει καμιά κατάσχεση και πλειστηριασμός πρώτης, δεύτερης κατοικίας ή χωραφιού από δάνεια που βρίσκονται στο "κόκκινο", συνολικής αντικειμενικής αξίας μέχρι 300.000 ευρώ. Διαγραφή των τόκων και "κούρεμα" του κεφαλαίου σε ποσοστό 30% για επαγγελματικά δάνεια μέχρι 200.000 ευρώ των φτωχών αγροτοκτηνοτρόφων, για την κατάργηση των χαρατσιών, ΕΝΦΙΑ, γεωτρήσεων, ΟΣΔΕ πιστοποίησης ψεκαστικών κ.ά. Να εξοφληθούν άμεσα όλα τα χρωστούμενα στους αγρότες. Για να υπάρχει κρατική εγγύηση για άμεση πληρωμή όλων των χρωστούμενων προϊόντων από εμπόρους, εξαγωγείς και βιομηχάνους και την παροχή από τις τράπεζες άτοκων καλλιεργητικών δανείων. Για να γίνουν τα απαραίτητα έργα υποδομής για εξασφάλιση επαρκούς άρδευσης, αντιπλημμυρικά έργα. Να μην ιδιωτικοποιηθεί η διαχείριση των νερών, όπως προβλέπει η Οδηγία 60/2000 της ΕΕ. Για να αυξηθεί το ακατάσχετο των αγροτοκτηνοτρόφων στο ύψος των 12.000 ευρώ, προσαυξημένο κατά 3.000 ευρώ για κάθε παιδί. Για να σταματήσει η ποινικοποίηση της συνδικαλιστικής δράσης και των αγώνων. Να καταργηθούν άμεσα τα "αγροτοδικεία".\nΌλα αυτά και πολλά ακόμη είναι το πρόγραμμά μας, θα τα διεκδικήσουμε ξανά μέσα στη Βουλή, αλλά και έξω από αυτήν, στο δρόμο, στο κίνημα, στους αγώνες, με τους χιλιάδες φτωχούς αγρότες αλλά και τους χιλιάδες άλλους εργαζόμενους, σωματεία και μαζικούς φορείς.\nTo KKE θα καταθέσει όση δύναμη του δώσει ο λαός για να δυναμώσουν οι αγώνες του εργατικού - λαϊκού κινήματος, να σπάσει η μιζέρια και η μοιρολατρία.\nΓιατί το ΚΚΕ έχει για θέσεις του τα δικαιώματα, τις ανάγκες του λαού και της νεολαίας. Απέναντι στην επόμενη κυβέρνηση, που πιθανά να είναι μια κυβέρνηση της ΝΔ, δεν μπορεί να είναι ο ΣΥΡΙΖΑ που ξέπλυνε και ξαναέστρωσε το έδαφος στη ΝΔ και το ΠΑΣΟΚ, που έσπειρε την απογοήτευση, δικαίωσε μνημόνια, τους φόρους και τις μειώσεις μισθών και συντάξεων. Κι ενώ προσπαθεί να παρουσιαστεί ως το αντίπαλο δέος στη συντήρηση έχει γίνει ο καλύτερος χορηγός της συντήρησης.\nΔεν μπορεί να είναι ούτε το ΚΙΝΑΛ/ΠΑΣΟΚ που ήδη βάζει όρους για τη συμμετοχή του στην κυβέρνηση της ΝΔ. Ούτε φυσικά ο Βαρουφάκης που ως υπουργός Οικονομικών του ΣΥΡΙΖΑ όχι μόνο προετοίμασε το έδαφος για την υπογραφή του τρίτου μνημονίου ή ο Βελόπουλος, με τις γνωστές γραφικότητες, αλλά και τις ακροδεξιές θέσεις. Δεν συζητάμε βέβαια καν για το ναζιστικό μόρφωμα της Χρυσής Αυγής που πρέπει να εξαφανιστεί και από τη Βουλή και από παντού.\nΑπέναντι στην επόμενη αντιλαϊκή κυβέρνηση και δίπλα στο λαό θα βρεθεί μόνο το ΚΚΕ. Γιατί το ΚΚΕ είναι ο πραγματικός αντίπαλος του σημερινού δρόμου των μονοπωλίων, της ΕΕ, του ΝΑΤΟ, που υπηρετούν τα άλλα κόμματα, ανεξάρτητα από τις όποιες επιμέρους διαφορές τους. Γιατί το ΚΚΕ δεν τα δίπλωσε, ούτε θα κάνει πίσω στα δύσκολα που έχουμε μπροστά. Γιατί το ΚΚΕ πρεσβεύει τον ρεαλισμό της σύγκρουσης, της αντεπίθεσης, της ανατροπής της σημερινής βαρβαρότητας, για να ικανοποιηθούν οι σύγχρονες ανάγκες του λαού και των παιδιών του».


ΚΕΡΑΣΙΑ ΝΑΝΑ - ALIETTE 80 WG - καλλιεργητικές οδηγίες / εγκεκριμένα φάρμακα (ΚΑΛΛΩΠΙΣΤΙΚΑ ΦΥΤΑ)\nΧρήση του μυκητοκτόνου ALIETTE 80 WG\nALIETTE 80 WG\nΒρέξιμοι Κόκκοι (WG) / Βοηθητικές ουσίες: 16.67%\nΟδηγίες εφαρμογής για ΚΕΡΑΣΙΑ ΝΑΝΑ:\nΓια να δείτε την ακριβης δοσολογια, και τρόπο εφαρμογής του ALIETTE 80 WG για χρηση σε ΚΕΡΑΣΙΑ ΝΑΝΑ εισέλθετε στο σύστημα\nΣτόχος σκευάσματος: Διασυστηματικό μυκητοκτόνο με προστατευτική και θεραπευτική δράση. Το fosetyl-Αl, ανήκει στις φωσφονικές ενώσεις και δρα παρεμποδίζοντας τη βλάστηση των σπορίων ή την ανάπτυξη του μυκηλίου και το σχηματισμό των σπορίων. Χάρη στη διασυστηματική δράση του (κινείται ανοδικά και καθοδικά), το Aliette 80 WG επιτυγχάνει τη διέγερση των φυσικών αμυνών του φυτού και δρα αποτελεσματικά κατά Ωομυκήτων (Περονόσπορος, Φυτόφθορα), καθώς και κατά ασθενειών που προκαλούνται από βακτήρια, όπως το Βακτηριακό κάψιμο (Erwinia amylovora) και προσβολές από Pseudomonas syringae.\n1.Πριν την εφαρμογή του σκευάσματος να προηγείται δοκιμαστική εφαρμογή του σε μικρή κλίμακα.\nΣυνθήκες εφαρμογής: 1.Πριν την εφαρμογή του σκευάσματος να προηγείται δοκιμαστική εφαρμογή του σε μικρή κλίμακα.\n1.Σακούλα μέσα σε κουτί 25γρ. έως 5 κιλά.\n2. 2-4 Σακούλες μέσα σε κουτί 100γρ. έως 5 κιλά.\n-Υλικό: Σακούλα Kraft-aluminium-PE, κουτί χάρτινο.\nBAYER ΕΛΛΑΣ ΑΒΕΕ\nΣωρού 18-20, ΜΑΡΟΥΣΙ\nTEL: 210 6166000\nFAX: 210 6109100\nΕπιστροφή στην Κεντρική Σελίδα της καλλιεργειας ΚΕΡΑΣΙΑ ΝΑΝΑ


Πιο ανθεκτικές στον COVID-19 οι θέσεις εργασίας στην Τεχνολογία - Radiohellas.gr\nΑρχική ΚΟΙΝΩΝΙΑ Πιο ανθεκτικές στον COVID-19 οι θέσεις εργασίας στην Τεχνολογία\n– To Machine Learning, που είναι κομμάτι της Τεχνητής Νοημοσύνης, όπως και οι υποκατηγορίες του: τα Νευρωνικά Δίκτυα (Neural Networks), το NLP (Natural Language Processing) και το Deep Learning.\n– Το Edge Computing, που προκύπτει ως ανάγκη αποκέντρωσης των ΙΤ υποδομών, ώστε να έρθουν πιο κοντά στην πηγή των δεδομένων/data, δηλαδή στο “άκρο” του δικτύου. Αποτελεί τον διάδοχο του Cloud Computing.\n– To Internet of Things (IoT) που έχει κάνει τα πρώτα του βήματα ενώνοντας συσκευές μεταξύ τους και επιτρέποντας τους να ανταλλάσσουν “γνώση” και πληροφορίες.\n– Το 5G που αναμένεται να ομαλοποιήσει και να υπερ-επιταχύνει τα δίκτυα που χρησιμοποιούμε.\n– Το Blockchain, που φέρνει την επόμενη μέρα στην κρυπτογράφηση και αυξάνει τα επίπεδα ασφαλείας στις διάφορες συναλλαγές μας.\nΕπόμενο άρθροΤο ΥΠΕΞ της Γερμανίας επικαιροποίησε την ταξιδιωτική οδηγία του για την Αυστρία


Sandman Overture. Το επετειακό prequel μιας από τις καλύτερες σειρές κόμικ όλων των εποχών - SpoilerAlert.gr\nAdded by Χρήστος Καραντωνίου on September 20, 2017\nΤο 2013 ήταν η εικοστή πέμπτη επέτειος της κλασικής και δικαίως ξακουστής σειράς The Sandman. Για να το γιορτάσει η Vertigo, οι εκδόσεις της σειράς, και οι δημιουργοί της έβγαλαν το Sandman Overture μια μικρή σειρά έξι τευχών όπου εξιστορεί ένα γεγονός μεγάλης κλίμακας, το οποίο αποδυνάμωσε αρκετά τον άρχοντα των ονείρων, τον Sandman με αποτέλεσμα να μπορέσουν να τον παγιδεύσουν κάποιοι τριτοκλασάτοι μάγοι στη γη για αρκετά χρόνια, όπως δηλαδή ξεκινάει το πρώτο τεύχος της παλιάς σειράς. Με λίγα λόγια είναι ένα prequel!\nΘυμάμαι να διαβάζω την ανακοίνωση για τη σειρά, αλλά επειδή δεν θα άντεχα να περιμένω την κυκλοφορία του κάθε τεύχους, αποφάσισα να την αγνοήσω και να τη διαβάσω ολόκληρη αφού ολοκληρωθεί. Πριν από λίγο καιρό τη θυμήθηκα και τη διάβασα. Αλλά πριν πω τη γνώμη μου για το prequel, μάλλον πρέπει να πω δυο λόγια για το κόμικ γενικά.\nΟ κεντρικός χαρακτήρας στο Sandman είναι ο Sandman(duh) ή αλλιώς Dream. Έχει και έξι αδέρφια το πεπρωμένο (Destiny), την καταστροφή (Destruction), την απελπισία (Despair), το ντελίριο (Delirium) τον/την πάθος (Desire) και τον θάνατο (Death), που σε αυτό το σύμπαν είναι ένας συμπαθέστατος, χαρωπός, gοth κορίτσαρος! Οι επτά τους είναι οι Endless, οι ατελείωτοι(;) και είναι οι ενσαρκώσεις ή οι προσωποποιήσεις καλύτερα, των ονομάτων τους.\nΗ σειρά έχει στοιχεία τρόμου, φαντασίας, μυστηρίου, αρκετό μαύρο χιούμορ, μια τεράστια ποικιλία από ενδιαφέροντες χαρακτήρες, πολλές φορές υπάρχει μια ποιητική διάθεση και σε γενικές γραμμές είναι τόσο απαράδεκτα καλογραμμένη που έκανε τον συγγραφέα της, τον NeilGaiman, έναν από τους πιο μεγάλους και δημοφιλείς συγγραφείς φαντασίας των ημερών μας. Δεν λέω πως το μόνο αξιόλογο δείγμα δουλειάς του ανθρώπου είναι o Sandman, απλά λέω πως από εκεί ξεκίνησε.\nΑκόμα δεν έχω πει τίποτα για το Overture. Ήταν μια χάρη προς τους φίλους της σειράς, ήταν μια ειλικρινής ιστορία από τους δημιουργούς ή ήταν μια αρπαχτή;\nΣε καμία περίπτωση δεν ήταν αρπαχτή! Ο Neil Gaiman μιλάει μόνο με τρυφερά λόγια για τον ήρωά του και δεν νομίζω πως θα έβαζε κάτι με μισή καρδιά από πίεση ή από απληστία. Είναι μια καλογραμμένη ιστορία με μυστήριο, αποζημίωση και ενδιαφέρον. Ωστόσο δεν είναι η καλύτερη της σειράς. Εμφανίζεται π.χ. στην αρχή ο Corinthian, ένας εξαιρετικά αγαπητός εφιάλτης, αλλά δεν είχε κανέναν αντίκτυπο στην υπόθεση η εμφάνισή του, ήταν καθαρό fanservice. Αλλά με εξαίρεση ένα ακόμα σημείο που με ενόχλησε και για το οποίο δεν μπορώ να μιλήσω χωρίς να κάνω spoil, είναι μια καλή ιστορία.\nΜα το δυνατότερο χαρτί του Sandman Overture είναι τα σχέδια και τα χρώματα των J.H. Williams III και Dave Stuart. Κάθε σελίδα είναι ένα αληθινό έργο τέχνης! Τα καρέ μπλέκουν μεταξύ τους μέσα στα σελίδες, και κάτι που στα χέρια κάποιου κατώτερου καλλιτέχνη θα ήταν χαοτικό, εδώ μετατρέπεται σε κάτι μοναδικό και πανέμορφο. Τα σχέδια είναι πολύπλοκα και πλούσια, ενώ τα χρώματα δίνουν διαφορετική υφή, βοηθάνε στην αφήγηση και συμπληρώνουν τα σχέδια άψογα.\nΗ deluxe έκδοση της σειράς, εκτός από τα τεύχη της σειράς, έχει τα εξώφυλλα που σχεδίασε ο Dave McKean (εγγύηση), συνεντεύξεις όλων των συντελεστών που μιλάνε για την ιστορία του Sandman, αλλά και για την τέχνη τους. Εν κατακλείδει, το Sandman – overture το προτείνω ανεπιφύλακτα σε όλους τους φίλους της σειράς, αλλά και σε όσους δεν τους ενδιαφέρει η υπόθεση και απλά θέλουν ένα βιβλίο απίστευτης τέχνης και σχεδιαστικής τεχνικής. Δυστυχώς δεν το προτείνω σε όσους δεν έχουν ιδέα και θέλουν να ξεκινήσουν τη σειρά. Παρόλο που είναι prequel, απαιτεί μια εξοικείωση με τους χαρακτήρες, αλλά το χειρότερο είναι πως κάνει ένα τεράστιο spoil για το τέλος του κόμικ. Όποιος θέλει να μάθει προς τι ο ντόρος, ας ξεκινήσει από το τεύχος #1 και δεν θα χάσει.


Finos Film - Οι Παράνομοι\n14 Μαΐου 1958\nΤίτος Βανδής, Πέτρος Φυσσούν, Ανέστης Βλάχος, Νέλλη Αγγελίδου, Γιώργος Οικονόμου\nΓιώργος Τσαούλης, Νίκος Κούνδουρος\nΤο 1957 ο Νίκος Κούνδουρος καταθέτει το σενάριο της ταινίας προς έγκριση στην Επιτροπή Λογοκρισίας. Το σενάριο απορρίπτεται και η ταινία δεν παίρνει άδεια να γυριστεί. Παρ' όλα αυτά ο Νίκος Κούνδουρος με ολιγομελή ομάδα τεχνικών και ηθοποιών της Φίνος Φιλμ καταφεύγει στα Μετέωρα και φιλοξενούμενος σε ένα μοναστήρι, γυρίζει όλη την ταινία στο μαγευτικό τοπίο των Μετεώρων. Το 1958 η ταινία βγαίνει στους κινηματογράφους. Εκείνη την εποχή οι ταινίες κυκλοφορούσαν κάθε Δευτέρα, οι κριτικοί τις έβλεπαν την ίδια μέρα και έγραφαν κείμενα για την Τρίτη. Μαζί με τους κριτικούς βλέπει τους "Παράνομους" η Επιτροπή Λογοκρισίας και κάτω από πιέσεις δέχεται να δώσει άδεια για το έργο, με την προϋπόθεση να κοπεί μια σκηνή - αυτή που δείχνει την εν ψυχρώ δολοφονία ενός αντάρτη από μια διμοιρία αστυφυλάκων. Ο σκηνοθέτης αρνείται να κόψει τη σκηνή και να λογοκρίνει ο ίδιος την ταινία του, με αποτέλεσμα να σταματήσει η προβολή της. Η ταινία συμμετέχει στο Φεστιβάλ Βερολίνου το 1959, όπου λαμβάνει εξαιρετικά θετικά σχόλια από κριτικούς και κοινό, ενώ την επόμενη χρονιά προβάλλεται από το BBC. Χρειάστηκε να περάσουν 50 χρόνια, ώστε να δοθεί η δυνατότητα στους Έλληνες σινεφίλ να δουν την ταινία ολοκληρωμένη στις κινηματογραφικές αίθουσες. Η ταινία προβλήθηκε στην ολοκληρωμένη εκδοχή της μόλις το 2008, ακριβώς 50 χρόνια μετά την πρώτη προβολή της.\nΟ Νίκος Κούνδουρος χρησιμοποιεί κλασικά μοτίβα, όπως εκείνα της παρανομίας και της περιπλάνησης στην ύπαιθρο, σε συνδυασμό με στοιχεία του ελληνικού πολιτισμού, προερχόμενα από τον αστείρευτο θησαυρό της αρχαίας τραγωδίας και της λαϊκής παράδοσης.\nΗ ταινία συμμετείχε στο Φεστιβάλ Βερολίνου το 1959, με υποψηφιότητα για Χρυσή Άρκτο.\nΠρώτη κινηματογραφική εμφάνιση για την Νέλλη Αγγελίδου.\nΚινηματογράφος με την απόλυτη σημασία της λέξης\nΠηγή: Αλέξανδρος Μοσχοβάκης, Εφημερίδα Ανεξάρτητος Τύπος, 1958\nΗ σκηνοθετική δουλειά του Κούνδουρου είναι υπέροχα εμπνευσμένη και δημιουργική. Οι εικόνες του πάλλονται από ένα έντονο δυναμισμό και δημιουργούν ένα έντονο πάθος και τραχύτητα. Είναι φανερό πως πλάθει με ...\nΟ Κούνδουρος είναι από τους ελάχιστους προικισμένους σκηνοθέτες μας\nΠηγή: Μάριος Πλωρίτης, Εφημερίδα Ελευθερία, 1958\nΤο μεγαλύτερο χάρισμα του Νίκου Κούνδουρου είναι η πλαστική κινηματογραφική ματιά του... Και στην ταινία ετούτη, περισσότερο από κάθε άλλην, η Εικόνα είναι το μεγαλύτερο στοιχείο Ενεργητικού...Παρασύρεται ...\nΗ σκηνοθετική δουλειά του Κούνδουρου είναι υπέροχα εμπνευσμένη και δημιουργική. Οι εικόνες του πάλλονται από ένα έντονο δυναμισμό και δημιουργούν ένα έντονο πάθος και τραχύτητα. Είναι φανερό πως πλάθει με δύναμη και ικανότητα το υλικό του, μεταχειρίζεται ακόμα και τους ηθοποιούς του σαν υλικό, τους σμιλεύει, του κατεργάζεται, τους πλάθει, πετυχαίνοντας στην ολότητά του το αποτέλεσμα που επιδιώκει. Είναι ένας κινηματογράφος στην απόλυτη σημασία της λέξης, που τιμά τη φτωχή μας κι άτεχνη παραγωγή, και δεν υστερεί απ΄τις καλές ξένες επιτεύξεις. Έστω μόνο γι αυτό, αξίζει να δει κανείς την ταινία του.\nΤο μεγαλύτερο χάρισμα του Νίκου Κούνδουρου είναι η πλαστική κινηματογραφική ματιά του... Και στην ταινία ετούτη, περισσότερο από κάθε άλλην, η Εικόνα είναι το μεγαλύτερο στοιχείο Ενεργητικού...Παρασύρεται πολύ συχνά από την Εικόνα και παραμελεί το δράμα. Κι ωστόσο, με όλα τα ελαττώματά τους οι Παράνομοι έχουν (εκτός από οπτικές) και αρετές που δικαιώνουν την πεποίθησή μας ότι ο Κούνδουρος είναι από τους ελάχιστους προικισμένους σκηνοθέτες μας.